Jana Oršolić: Nežnost je za mene sada kao voda - Oblakoder\nAutor/ka Danijela Nikolić\nNa društvenim mrežama od nedavno postala je popularna krilatica Samo nežno prema sebi, koja zapravo predstavlja umetnički projekat dizajnerke i edukatorke Jane Oršolić. Osim što je autorka ovog projekta, Jani očigledno ne manja kreativnog potencijala i ideja, te je angažovana na različitim kreativnim poljima – od dizajniranja tipografskih pisama (odnosno fontova), do predavanja predmeta Pismo na Fakultetu primenjenih umetnosti u Beogradu.\nSvrha projekta i profila @samo_nezno_prema_sebi je da nas svakodnevno podseća na različite načine kako da brinemo o sebi, od psihoterapeutskog pristupa do poetičnih tekstova, ili čak pesama, čija je glavna ideja upravo da pošalju poruku: Polako. Samo nežno prema sebi. Biće sve u redu.\nU vremenu u kome se čini da život teče sve brže, a da je vremena (za sebe) sve manje, sa Janom smo pričali o tome šta za nju znači nežnost, o kreativnom procesu koji prethodi nastajanju jednog fonta, ali i važnosti uzajamnog inspirisanja profesora i studenata. Otkrila nam je zbog čega je čuvena rečenica napisana baš ćirilicom i ko su ljudi čije su joj samonežnopremasebi priče najupečatljivije.\nDuže od mesec dana živeli smo u situaciji vanrednog stanja – ograničeno nam je kretanje, okruženi smo agresivnim vestima, panikom, lažnim vestima, strahom. Koliko je u takvoj situaciji posebno važno biti nežan prema sebi i kako možemo u tim trenucima da se podsetimo da budemo nežni prema sebi?\nKrucijalno! Ova poruka je pojas za spasavanje u svim vanrednim stanjima, nasim malim ličnim, ili ovim opštim, svačijim.\nDa li se ta naša nežnost prema sebi i na koji način odražava na druge? Kako može uticati na naše odnose sa drugima?\nČini mi se da nam mnogi konflikti i nezadovoljstva dolaze iz očekivanja od drugih. Kada nađemo način da sebi pružimo ljubav, pažnju,vreme koje nam je potrebno i podmirimo svoje osnovne potrebe, onda sve sa strane dođe kao bonus za koji smo zahvalni. Tako relacije nastave da teku bez natezanja i uslovljavanja. Tranzicije znaju da budu kompleksne jer prelaz iz odnosa sa tenzijom u one koji se relaksiraju moraju obe strane da „svare“. U tom procesu će neki odnosi eksplodirati, istopiti se ili ispariti, a s druge strane neki će ojačati i novi se pojaviti. Probajte. Prepričavanje je jedan nivo, verbalizacija i intelektualizacija ulete i preuzmu. Osećaj kroz doživljeno je druga priča sa trajnim efektima.\nFoto: Jovana Rakezić\nKada se sada osvrneš na početak svog umetničkog projekta „Samo nežno prema sebi” i tvoju prvobitnu ideju, koliko je rezultat prevazišao tvoja očekivanja? Na koji način je ova ideja „evoluirala” i koje je sve faze prošla?\nKrenulo je od panike da ovu rečenicu podelim na Instagramu kad mi se jasno formulisala negde u julu 2018. Razmišljam. Jaka je i velika. Podeliću. Ma ne. Dovoljno je da postoji, da meni vredi i koristi. Ali osećam, veća je od mene. Glupo je da ne pomogne još nekom. A šta ako taj moj sadržaj, tako ogoljen bude odbačen, neprimećen ili ismejan…? Sva ta pitanja eksplodiraju u sekundi. Onda stanem, udahnem i kažem sebi ono što je moje dete znalo da mi kaže kao odgovor u pripremama za šetnju kad je imala neke tri godine. Na moje Šta ako padne kiša? ona bi rekla: „A šta ako ne padne?“ To je to. Na takvom talasu, ja se usudim i objavim rečenicu. Reakcije budu divne ali to su i dalje „moji“ ljudi, mali krug onih koji me znaju i prate. Posle toga pustim. Vreme prolazi. U nekoj novoj krizi setim se moje rečenice i pomislim da mi treba da bude sa mnom uvek, i to u nekoj opipljivoj formi. Bedž. Ljudi odreaguju sjajno na moju malu test seriju bedževa pa pomislim da ovoj rečenici i tim bedževima otvorim zaseban Instagram nalog da ne bih na svom ličnom profilu gnjavila one koje ovo ne zanima. Godinu dana kasnije, taj profil ima 34.000 pratilaca, a naša radnjica ima već pozamašnu kolekciju stalnih i povremenih proizvoda, iz serijske proizvodnje i povremenih ograničenih serija. Na projektu sada radi nas četvoro, javljaju nam se firme koje svojim zaposlenima u vreme praznika poklanjaju tailor made samonežno paketiće… A, da, više od 10 osoba je ovu poruku tetoviralo. Pogledajte na Instagramu kolekciju koju vodimo pod hashtagom #samoneznopremasebizauvek.\nDa li smatraš da postoji određena odgovornost onih koji su inicijatori ovakvih – slobodno mogu reći – pokreta kao što je Samo nežno prema sebi?\nNaravno! Osećam tu odgovornost svaki dan, u osmišljavanju daljeg navigiranja projekta, novih proizvoda, saradnji, tajminga, u vaganju svake naredne objave na @samo_nezno_prema_sebi. Uvek preispitujem do tančina koji je ton sadržaja kada planiram da repostujem tuđe sadržaje koji su objavljeni sa hastagom #samoneznopremasebi. Merim pažljivo šta je poruka, da li je sadržaj podržavajuć, da li je ton adekvatan, koje teme otvara, pa čak i da li ima slovnih i pravopisnih grešaka. Takođe, ne volim hard sell na društvenim mrežama tako da pažljivo merim odluke na komercijalnoj strani ove priče. Odgovornost je velika ali je i energija te naše zajednice ogromna, tako da kolektivna snaga nadilazi sve što je teško. Moja muka sa ovim projektom je ta da sam u talasima na ivici da izgorim u želji da idem dalje, više i snažnije. Iz dosadašnjeg iskustva mislim da je za ovo ključno da se posao podeli, tim proširi na vreme i zadaci pametno delegiraju. Nežnost je za mene sada kao voda. Ne mogu bez nje, ali zna da me preplavi toliko da pomislim da ću da se udavim. Pitajte me za godinu dana isto pitanje, baš me zanima šta ću vam reći.\nMnogi ljudi na internetu dele svoje Samo nežno prema sebi priče. Da li možeš da nam izdvojiš neke koje su ti bile najupečatljivije, koje su ostavile najveći utisak na tebe?\nHiljade bedževa su udomljene na različitim mestima širom planete i, čini mi se, svaki od njih ima svoju misiju malog štita. Skloni smo da izdvajamo ekstremno teške priče kao najistaknutije, a meni su zaista podjednako važni svi slojevi naših muka do kojih dopire ova poruka. Studenti koji se teško nose sa očekivanjima u ispitnom roku, ljudi koji se bore sa napadima panike, medicinsko osoblje koje nam šalje fotke samonežno bedževa na svojim uniformama, mame koje žongliraju u svom sasvim običnom a prekomplikovanom životu, kao i oni koji su u borbama sa teškim sistemskim oboljenjima, ili oni koji se bore sa kilogramima ili imaju ozbiljne probleme sa kožom, oni koji čekaju nove rezultate posle hemoterapija i zračenja, osobe koje trpe nasilje, oni koji su daleko od kuće pa ovu negujuću poruku posebno vole da vide složenu ćirilicom… mogu da vam nabrajam na pet strana. 🙂\nFoto: Instagram @samo_nezno_prema_sebi\nŠta je za tebe nežnost?\nBrižnost nasuprot brizi. Pauza nasuprot produktivnosti. Ukorenjujuća vera kojom sa sebe skidamo teret da je sve na nama. Fokus i snaga da sebi damo podršku, razumevanje i zagrljaj kakve dajemo najboljim prijateljima ili detetu.\nZbog čega si odabrala ćirilicu za prenošenje Samo nežno prema sebi poruke?\nNoseća reč ove poruke je NEŽNO, a НЕЖНО grafički sasvim drugačije vibrira od NEŽNO. Latinično je svo oštro i trouglasto, bodljikavo. Ćirilično je stabilno i izbalansirano. Onda,kada ove 4 reči napišete u zasebnim redovima, imate slog u kom stoje reči koje imaju 4, 5, 5, 4 slova pa u konačnoj formi čine krug, fino centirirano, mirno ali ne i statično. Bombona. Ja sam dizajner, uska struka su mi slova. Ovo je standardni misaoni tok za mene.\nS obzirom da je u pitanju umetnički projekat – koje su sve forme izraza Samo nežno prema sebi koje si uspela da stvoriš?\nOvaj projekat je počeo je kao ličan i lekovit, učauren i mali, a postao je svačiji, otvoren i beskrajan. Sada je sav u razmeni i zajednici i ključ njegovog širenja je u mojim interakcijama sa drugim kompatibilnim stvaraocima. Pravim svaki komad ove slagalice ugrađujući u njega svoje dizajnersko i nastavničko znanje i iskustvo od 15-ak, 20 godina sa idejom da i najmanji deo ove priče, bedž, nosi poruku na isti način na koji to rade porcelanski tanjiri koje sam u maloj seriji pravila u saradnji sa Boya Porcelain ispisujući tekst tečnim zlatom ili kaligrafski listovi sa tekstom ispisanim zlatnim listićima koji su nastali u specijalnoj saradnji sa Metropoliten Beauty Centrom. Tu je i rastuća kolekcija odevnih predmeta sa porukom samonežnopremasebi koje osmišljavam sa Aleksandrom Duende kroz njen modni brend Daire.\nFoto: Katarina Ćirković\nFoto: Daire brend\nNakon ovog projekta inicirala si još dva – Ne da mi se i Od čega ti srce igra. Kako su oni nastali?\nPonekad se pojavi nova poruka ispod samonežno kape. Ne da mi se je bilo pozivanje ljudi da osveste ono što uporno rade a uporno ih muči, da preispitaju da li su njihove svakodnevne datosti njihova radost ili njihov zatvor i da se rasterete onoga što ih koči. Ta poruka se pojavila krajem leta, kada smo krenuli da se mrštimo pri pomisli na povratak na uobičajeno, pa sam zelenim NE DA MI SE bedžom dala zeleno svetlo da to izgovore i da se zapitaju šta ih to glođe. Tu sezonsku seriju zelembaća sada imaju samo oni koji su tada bili u našem điru i to za mene ima poseban šarm.\nOd čega ti srce igra je bila rečenica koju sam 2018. osmislila i oblikovala za naslovnu stranu jednog studentskog fanzina. Ona je takođe pozivala na osluškivanje svojih potreba ali prvenstveno iz pozicije mladih koji treba da otkriju svoj put. Preispitivanje i redefinisanje puta u zrelim godinama traži još veću hrabrost pa je ova rečenica rezonirala i sa širom publikom i ukorenila se kao standardni deo naše radnjice.\nPored toga što si idejni tvorac umetničkog projekta SamoNežnoPremaSebi, ti si takođe i kreatorka tipografskih pisama – odnosno fontova, ali profesor na Fakultetu primenjenih umetnosti. Najpre, možeš li da nam opišeš kakav kreativni proces stoji iza jednog fonta?\nPravljenje fonta je odgovor na potrebe budućeg korisnika. Tvoje je da dobiješ precizne informacije o tome čemu i kome će služiti font a onda to da prevedeš u vizuelni jezik poznavajući istoriju tipografije i pravila koja su nepromenljiva. Kada si fluentan u ovoj materiji igraš se modelujući slova kao glinu kroz delikatne varijacije detalja poznatih slovnih formi, dok ne pretočiš ideju iz brifa u osećaj kojim odiše tipografsko pismo. Zvuči totalno apstraktno, znam. U principu, verujem da biste sličan odgovor dobili kad biste kompozitora pitali kako pravi muziku za film.\nKako bi opisala tvoje iskustvo rada sa studentima? Ukoliko se oslonimo na krilaticu „Na mladima svet ostaje“, kakav će biti taj svet koji će stvarati sadašnji mladi?\nOno što je za mene već neko vreme očigledna razlika je da po stilu ne možeš da znaš koju muziku neko sluša, a to je za mene koja imam 40-ak godina, neshvatljivo! 😉 Neke očigledne datosti se menjaju ali će ključna pitanja, ljudske muke i važnost kreativnog mišljenja za njih biti isti kao i za ljude pre 2000 godina.\nNa koji način motivišeš mlade ljude? Da li se dešava da proces bude obrnut, odnosno da ti od njih nešto saznaš i koliko misliš da je važna uzajamna motivacija, sa jedne strane usmerena na relaciji profesor – studenti; a sa druge studenti – profesor?\nNaravno, bez te razmene nastavnički posao je egocentrično stajanje na bini. Sada, kada nismo u mogućnosti da radimo na uobičajen način zbog pandemije i vanrednog stanja, još više shvatam važnost razmene uživo, reagovanja na nepredviđene okolnosti i trenutnu energiju grupe, voženje na talasu dana. Generalno, trudim se da ih čujem i budem otvorena za njihove različitosti. Zbog njih moraš da budeš brz, oštrouman, relevantan, tako da su dobri profesori u stvari večiti učenici.\nČime si zaokupirana ovih dana i da li umetnost odnosno kreativnost deluju povoljno i umirujuće na tebe?\nNa početku sam mislila da ću pročitatii sve knjige na čekanju ali mi je koncentracija bila izuzetno tanka i nisam se makla ni za stranu. U nekom trenutku sam „ventil“ pronašla u digitalnim crtežima, a posle 10-ak ovakvih crteža i 40-ak dana karantina, koncentracija mi se još više istanjila pa sam otišla jos dublje u kriznu self help meditaciju eksperimentalnom kaligrafijom. Sada maštam o ateljeu u kom ću imati uslove za rad na većim formatima, a još jedna tekovina ovog vanrednog stanja je i mozganje o pokretanju kaligrafskih i tipografskih radionica, uživo i online.\nKada su u pitanju ponude za saradnje, kao i same saradnje, koji je kriterijum ili „pravilo“ kojim se vodiš? Da li je to unutrašnji osećaj, ili poznavanje određene osobe, usaglašavanje vaših umetničkih senzibiliteta?\nSa ovom životnom i poslovnom kilometražom, a posebno uz iskustvo i veličinu odjeka projekta samonežnopremasebi, imam osećaj da više ne moram NIŠTA. Kad imaš to rasterećenje drugačije biraš, bistre glave. Za udruživanje biram osobe koje imaju meni srodne poglede na život i poslovnu etiku, one sa kojima ide lako i tečno, one sa kojima krize prevazilaziš u međusobnom bodrenju.\nMožeš li nam opisati kako, u tvom slučaju, izgleda proces od ideje do realizacije određenog projekta kojem si posvećena?\nUvek počinje iskrom koja je kao neki mali veliki prasak. 🙂 Onda ide period mozganja, mentalnog žongliranja sa brojnim potencijalnim ogovorima na pitanja kuda i kako sa tom užarenom loptom. Kad se ideja i ciljevi dovoljno slegnu, kreće egzekucija u kojoj treba izmuljati po rukama grafičke elemente. U celom toku padne po koja konsultacija sa mužem koji je dizajner kao i ja, ali je strateški, poslovno i operativno mnogo vižljastiji od mene. Važno mi je da rezultat bude naglašeno komunikativan i visoko estetizovan. Želim da svojim radom posmatraču poručim da ima pravo i obavezu da svaki dan zahteva nešto smislenije i lucidnije od dizajnera, dizajna, kulture, edukacije, od svega i svih, pocevši od sebe.\nŠta je za tebe definicija sreće?\nUh, ne volim krupna pitanja sa velikim očekivanjima. 🙂 Možda je sreća za mene baš to, rasterećenost od velikih očekivanja. Buđenje bez straha. Sistem podrške u toplim ljudima sa kojima sve ide začuđujuće lako.\nDa li imaš planove za neke naredne projekte i kakvi su oni?\nRadim na doktoratu koji bi trebalo svima da nam bude od koristi. Novo bukvarsko pismo, sistem fontova koji će pratiti i osvežena metodologija pisanja. Cilj je da se klinci, učiteljice, učitelji i izdavači raduju logičnim osveženjima u ovoj zapuštenoj oblasti. Svi ćete se ponovo zaljubiti u pisana slova.\ndizajn | jana orsolic | samoneznopremasebi | umetnicki projekat | umetnost\nTraganje za izgubljenom arhitekturom sa Stefanom Petronijevićem\nJan 11, 2021 | Salon\nSa Stefanom Petronijevićem, mladim slikarom, o negovanju sećanja na izgubljenu arhitekturu\nTijanaTri: Žene koje crtam nisu usamljene, one imaju snagu samospoznaje\nDec 23, 2020 | Salon\nSa Tijanom Tripković (aka @tijanatri) o digitalnoj ilustraciji, uličnoj umetnosti i važnosti Instagram platforme za vizuelne umetnike\nJovana Krneta – svet fuzije modelinga i crtanja\nDec 14, 2020 | Salon\nSa Jovanom Krnetom, umetnicom i modelom, o radu u modnoj industriji, crtanju i inspiracijama za umetničko izražavanje\nDec 4, 2020 | Salon


Članice kreativne sekcije OŠ “Musa Ćazim Ćatić” u Zenici, koje se bave izradom nakita i crtanjem na staklu predstavile su svoje radove, u utorak, tokom zasijedanja sjednice Skupštine ZDK, u holu sjedišta Zeničko- dobojskog kantona, članovima Vlade ZDK i zastupnicima Skupštine ZDK.\nNjihovo predstavljanje je dogovoreno tokom susreta članica sekcije, popularnog naziva “Šljokice”, sa premijerom Fikretom Plevljakom i ministrom za obrazovanje, nauku, kulturu i sport Mirkom Trifunovićem, upriličenom prije petnaest dana u sjedištu ZDK. Tom prilikom, učenice su upoznale premijera Plevljaka i ministra Trifunovića sa djelovanjem “Šljokica”, ručnim radovima i svojim ambicijama.\nKako su istakle, dosada su uspjele prodati većinu svojih radova, a i izložba radova, tokom održavanja sjednice Skupštine ZDK, bila je prodajnog karaktera. Prikupljenim novcem “Školjice” su se priključile humanitarnoj akciji za Aminu Halilić, učenicu njihove škole. Šesnaestogodišnja Amina, već nekoliko godina, živi sa srčanom manom “prolaps mitralne vlavule”, a za operaciju u Turskoj neophodno je sakupiti 26 500 eura.


Uprava za sprečavanje pranja novca je nadležni organ Republike Srbije za izvršavanje obaveza predviđenih Sporazumom između Vlade Republike Srbije i Vlade Sjedinjenih Američkih Država sa ciljem poboljšanja usaglašenosti poreskih propisa na međunarodnom nivou i primene FATCA propisa (u daljem tekstu: FATKA Sporazum).\nPočetak zvaničnog izveštavanja ka nadležnom organu SAD - Službi internih prihoda (IRS), prema FATKA Sporazumu trebalo je da počne u septembru 2020. godine. Međutim, Uprava je na inicijativu finansijskog sektora koji se pokazao nespremnim za početak izveštavanja, kao i zbog pandemije izazvane virusom COVID-19, već dva puta odložila početak zvaničnog izveštavanja ka IRS-u.\nOvim putem vas obaveštavamo da će početak zvaničnog izveštavanja ka IRS-u početi u septembru 2021. godine.\nS tim u vezi, Uprava je razvila tehničku aplikaciju koja će omogućiti dostavljanje podataka IRS u skladu sa FATKA Sporazumom i Aranžmanom potpisanim između Uprave za sprečavanje pranja novca i IRS u martu 2020. godine.\nPotrebno je da sve finansijske institucije koje su zadužene za dostavljanje potrebnih podataka izvrše probu navedene aplikacije kako bi blagovremeno bile pripremljene za zvanično testiranje koje je planirano za prvu nedelju juna 2021. godine. Probu navedene aplikacije potrebno je izvršiti najkasnije do 31. maja 2021. godine i dostaviti sve potrebne podatke u skladu sa Sporazumom počevši od 2014. godine zaključno sa krajem 2020. godine.\nNaglašavamo da podaci koji se u tom slučaju budu dostavljali moraju biti potpuni i tačni jer će isti biti predmet razmene prilikom zvaničnog testiranja predviđenog za početak juna 2021. godine.\nNaglasak na potpunosti i tačnosti podataka koji su budu dostavljali početkom juna 2021. godine je od izuzetnog značaja jer će isti biti zvanično dostavljeni u septembru 2021. godine IRS-u. Period nakon zvaničnog testiranja (jun) do početka zvaničnog izveštavanja IRS-a (septembar) će biti iskorišćen samo radi eventualnih ažuriranja podataka u smislu dopuna i otklanjanja evetualnih grešaka.\nPodsećamo vas da je izvršavanje obaveza predviđenih FATKA Sporazumom od izuzetne važnosti, pre svega zbog strogih sankcija za finansijske institucije u odnosu na koje IRS utvrdi da je došlo do značajne neusaglašenosti, odnosno do značajnog nepoštovanja obaveza pribavljanja i razmene potrebnih podataka.\nMolimo finansijske institucije da u što kraćem roku kontaktiraju nadležne službenike Uprave na brojeve telefona 011/735 90 64 i 011/735 90 65 kako bi se upoznali sa tehničkim aspektima aplikacije i pravilno izvršili testiranje.


Nastava u prirodi, Divčibare 2015.god.- XX deo - Pokazivač\nNastava u prirodi, Divčibare 2015.god.- XX deo\nDragi naši roditelji, podelom diploma završili smo i ovo veče, veseli i srećni što smo ovih 6 dana proveli u nezaboravnom druženju. Nadamo se da ste i Vi uživali sa nama, gledajući nas. Vidimo se sledeće godine na nekoj drugoj planini!!!!!!\nPrethodni tekstNastava u prirodi, Divčibare 2015.god. – XVIII deo\nSledeći tekstBiblioteka igračaka: za radost i sreću romske dece


Statistički podaci na dan 14.10.2020 » Inđijski Nezavisni Mediji\nDobrodošli!Prijavite se na vaš nalog\nponedeljak, 22 februara, 2021\nZaboravili ste lozinku? Potražote pomoć\nInđijski Nezavisni Mediji\nMini bager vozi po pešačkom delu podvožnjaka\nNUNS: Tiče se svih nas\nPažnja!!! Pada crep sa tržnog centra Sloboda\nZatvoren pružni prelaz napravio kolaps\nDeca, čuvari vremena\nBorina Covid priča\nZahtevi meštana Čortanovaca (10.10.20)\n50 Nijansi Začina\nKopriva kroz mit i stvarnost\nZačini i putovanja sa začinima…\nPetar Kočić, borac za slobodu\nKao da je bilo nekad i kao da je bilo tu\nSajam knjiga 2020.\nIzložba skulptura “Čuvari horizonta”\nBeška bez struje u subotu 5. decembra\nNovi Karlovci bez vode 20. novembra\nInđija bez vode 5. novembra\nMaradik bez struje i vode 2. novembra\nBeška bez struje u četvrtak 29. oktobra\nEvrovizija 2021 – Srbija među 40 zemalja\nHoroskop za novembar – Mesečni\n“Stare kuke” pripremaju novi album\nNaslovna Covid19 Statistički podaci na dan 14.10.2020\nStatistički podaci na dan 14.10.2020\nIzraženo je povećanje broja obolelih u poslednjih 24 časa. To je najveći zabeležen skok od avgusta meseca.\nBROJ TESTIRANIH U POSLEDNJA 24 ČASA – 6,428\nBROJ OBOLELIH U POSLEDNJA 24 ČASA – 245\nBROJ PREMINULIH U POSLEDNJA 24 ČASA – 1\nBROJ HOSPITALIZOVANIH – 351\nBROJ OSOBA NA RESPIRATORIMA – 22\nPROCENAT SMRTNOSTI – 2.18%\nUKUPAN BROJ OBOLELIH – 35,251\nUKUPAN BROJ PREMINULIH – 768\nUKUPAN BROJ TESTIRANIH – 1,213,404\nPrethodni tekstInđija i Beška bez struje 15. oktobar\nSledeći tekstKamenova ulica poplavljena i nakon 36 časova\nFK Inđija bez maski i bez boda\nNove mere od 4. decembra\nStatistički podaci na dan 21.11.2020\nMolimo da upišete svoju email adresu\nSačuvaj moje ime, email i web adresu u ovom pretraživaču za sledeći put.\n50 Nijansi Začina 22/02/2021\nNije ljudski ali je napredno 21/02/2021\nFK Inđija bez maski i bez boda 09/12/2020\nBeška bez struje u subotu 5. decembra 02/12/2020\nNove mere od 4. decembra 02/12/2020\nKontaktirajte nas: redakcija@inmedija.rs\n© Copyright 2020 - IN Medija\nIN Medija koristi kolačiće (cookies) kako bi poboljšali funkcionalnost stranice. Više o kolačićima pročitajte u uslovima korišćenja..\nDzentlmen SMIT - 22/02/2021 0


biljana-ristic - Vesti - Svet Plus\nbiljana ristic najnovije vesti\nBiljana Dragojević je matori ološ koji smrdi na luk! Zaljubljena je u svoje ..\nAna Korać i David Dragojević svakodnevno ističu da je njihova ljubav posle rijalitija još jača, a iako je u prvi mah Davidova majka Biljana prihvatila novu snajku sada su izgleda pale teške reči! Navodno je Ana izjavila da je Biljana Dragojević matori ološ koji smrdi na luk i da je zaljubljena u svoje sinove!\nBiljana Dragojević: Posle onoga što sam videla, divim se što sam ostala na ..\nIako nije prvi put da se Davidu pripisuje sklonost ka istom polu, Biljana Dragojević se tek sada prvi put suočila sa snimkom na kome njen mezimac razmenjuje nežnosti sa muškarcem. Posle onoga što sam videla, divim se sebi što sam ostala na nogama!\nPo povratku u rijaliti "Zadruga", skandaloznim svađama bivši par obeležava gotovo svaki dan, a malo je poznato da se Aleksandra ponovo zaljubila u upustila u romansu već nepunih mesec dana nakon što je ostala bez Davida. Biljana Dragojević poznaje Aleksandrinog dečka ali i njegovu ženu!


Izetbegović se oglasio nakon optužbi za krah revizije presude BiH protiv Srbije : “Recikliranje u svrhu predizborne kampanje” | Kliker.info\nIzetbegović se oglasio nakon optužbi za krah revizije presude BiH protiv Srbije : “Recikliranje u svrhu predizborne kampanje”\nLider Stranke SDA Bakir Izetbegović oglasio se nakon optužbi na njegov račun o krahu revizije presude BiH protiv Srbije za genocid. Prognozirao je “kraj mandatu” NiP-a, Naše stranke i SDP-a jer, kako kaže nisu ništa od obećanog uradili, pa su “pribjegli starom, provjerenom metodu spinovanja”.\n“Tromp kooautorica sramnog izvještaja”\n“Umjesto da daju odgovore na pitanja o jalovom i promašenom mandatu, pokušavaju da oni postavljaju pitanja, da optužuju i napadaju na SDA. U nedostatku pravih argumenata, odlučili su se na ponovno aktiviranje bolnog pitanja revizije presude iz 2007. godine po tužbi Bosne i Hercegovine protiv Srbije pred Međunarodnim sudom pravde. Koordinirani i orkestrirani napad je očigledno dogovoren i pomno osmišljen. Krenulo je sa dodjelom titule ‘Počasni građanin Kantona Sarajevo’ Nevenki Tromp, kooautorici sramnog izvještaja Holandskog instituta za ratnu dokumentaciju (NIOD), u kojem se negira genocid u Srebrenici.\nUpravo je taj izvještaj Srbija koristila u svoju odbranu pred Međunarodnim sudom pravde. O kakvom je izvještaju riječ, bh. javnost najbolje će zaključiti po tome što ga je na sav glas hvalio ratni zločinac Vojislav Šešelj. Protiv dodjele priznanja Nevenki Tromp bile su porodice žrtava genocida, ali se ‘Trojka’ na to nije obazirala. Razlozi će vrlo brzo postati očigledni, kada su uslijedile neistinite i neargumentovane tvrdnje koje potcjenjuju inteligenciju i memoriju ljudi, poput onih koje je izgovorila Tromp: da su za ‘propast revizije krivi Bakir Izetbegović i SDA’, ‘da je agent bio nelegitiman i da se mogao zamijeniti u roku od 48 sati, ali da Bakir nije želio’, ‘da bi sve bilo drugačije da je zahtjev za reviziju predala ambasadorica BiH u Holandiji’, ‘da Izetbegović nije želio da revizija uspije’, ‘da je izdao i prevario narod'”, navodi Izetbegović.\n“Recikliranje u svrhu predizborne kampanje”\nIstiče da su ove teze “papagajski ponavljali Elmedin Konaković i dio „Trojke“, da je Nevenka Tromp na sve navedeno dodala i optužbu da su za aktuelnu krizu u zemlji odgovorni on i SDA, i da će on biti kriv jer će se ‘zbog retorike i potenciranja tenzija sa Hrvatima BiH raspasti'“.\n“Dakle, za krizu i prijetnje secesijom nisu krivi Dodik i SNSD, za blokade i najavu ‘teritorijalne reorganizacije’ nisu krivi Čović i HDZ. ‘Za sve su krivi Bakir i SDA’, optužuje Tromp. Zapanjujuće je da Tromp, koja je politolog, i Konaković, koji ima sumnjivu diplomu DIF-a, bez imalo ustezanja drže lekcije iz prava kompletnom međunarodnom i domaćem timu uglednih eksperata i profesora, poput Davida Scheffera, Phona van den Biesena, Allana Pelleta, Paola Palchettija, Kasima Trnke, Amora Mašovića i drugih koji su radili na pripremi revizije. Upravo su ovi ugledni pravnici još prije pet godina razjasnili sve detalje vezane za reviziju.\nTe izjave i pojašnjenja o svim „spornim pitanjima“ koja se ovih dana, pet godina poslije, recikliraju u svrhu predizborne kampanje, dostupna su javnosti. Uz ostalo, dostupna su i pravna pojašnjenja o punomoći agenta, koju su i domaći i međunarodni ekspertni tim smatrali neupitnom, kao i o tome da li je ambasadorica u Nizozemskoj mogla predati zahtjev za reviziju. Posebno precizno ih je elaborirao profesor Kasim Trnka, čiju stručnu analizu svaki građanin može jednostavno pronaći na internetu”, kazao je.\n“Pravni timovi poduzeli sve”\nIstiče kako je “tim domaćih i stranih eksperata, predvođen vrhunskim svjetskim stručnjakom Davidom Schefferom i agentom Sakibom Softićem, učinio sve što je bilo u njihovoj moći da sa pravne strane pripremi zahtjev”.\n“Ja sam, također, dao punu političku i moralnu podršku radu Tima i Fondacije osnovane u svrhu pokretanja revizije. I sve bih ponovio na isti način. Samo bih od agenta Softića i Tima eksperata, sa ovim iskustvom, tražio da upoznamo političare prisutne na savjetovanju u Vijećnici tog 17.februara 2017. da postoje dileme o legitimnosti bh. agenta, bez obzira što to nije presudan detalj, jer je Sud, što je jasno iz njihovog pisma od 9. marta 2017, reviziju odbio da razmatra zbog toga što odluku o njenom pokretanju nije donijelo Predsjedništvo BiH.\nAli, da je političarima u Vijećnici ta informacija saopćena, to bi ih spriječilo da se izmaknu od odgovornosti, a zatim manipuliraju, zbunjuju narod i prikupljaju političke poene. Dobro bi bilo da svaki od njih javno kaže šta bi bio njihov stav da im je dilema o legitimnosti agenta saopćena u Vijećnici. Da li bi iko od njih bio protiv toga da, ipak, pokušamo pokrenuti reviziju? Sumnjam. Dio tih političara me posljednjih mjeseci optuživao da ću „izdati“ u pregovorima o Izbornom zakonu. Kada se to nije desilo, umjesto da upute javno izvinjenje, reciklirali su temu staru pet godina i nastavili sa besmislenim optužbama. Odgovorno tvrdim da su pravni timovi, uz pomoć mog kabineta, poduzeli sve što se moglo poduzeti da revizija uspije”, navodi lider SDA.\nIzetbegović: Tromp insistirala na enormnim sumama\nIstiče da bi “jedina istinska greška koja se mogla napraviti kada je u pitanju pokušaj pokretanja revizije bila bi – odustajanje od revizije, povlačenje pred stavom Registrara Međunarodnog suda pravde, koji je očigledno imao zadatak da nam ne dozvoli pristup sudijama i pravdi”.\n“One snage unutar međunarodne zajednice koje su nam 1992. nametnule embargo na oružje, a time i na odbranu, su imale prste i u ovoj odluci. Ovaj put namećući nam embargo na pravdu i istinu. Ponovo se želim zahvaliti međunarodnim i domaćim ekspertima za sav uloženi trud. Većina njih, od kojih su neki svjetski priznati autoriteti, poput Scheffera i Pelleta, je radila pro bono, bez naknade za uloženi rad i trud. Radili su za pravičnu stvar i za ispravnu stranu. Za razliku od njih, Nevenka Tromp je insistirala na enormnim sumama novca za vlastiti angažman, davala je kontroverzne izjave koje su relativizirale i stvarale opravdano nepovjerenje unutar ekspertnog tima, i konačno, lažno je tvrdila da raspolaže sa ključnim, novim dokazom potrebnim za pokretanje revizije, pod uslovom „da se osiguraju potrebna finansijska sredstva”. Ispostavilo se da takvog dokaza nije imala. Dio novca je izgleda, ipak ,uspjela dobiti od strane koja je bila manje oprezna, o čemu nikada nikoga nije obavijestila, niti opravdala troškove.\nGrađani kantona Sarajevo trebaju biti oprezni i ne dozvoliti da se iz budžeta Kantona bude izdašno plaćena za manipulacije kojima se služi! Kada sam bez rezerve stao uz ekspertni tim i odlučio da im pružim punu političku i moralnu podršku, znao sam da rizikujem i da ću u svakom scenariju osim potpunog uspjeha revizije biti izložen napadima političke konkurencije. Taj svjesni rizik koji sam preuzeo je beznačajan u odnosu na želju da kroz reviziju presude iz 2007. godine naš narod i država dođu do pune pravde i istine. Na kraju, što se tiče nebuloznih tvrdnji o „izdajama“, „prevarama“, „tajnim emisarima“ i krugova iz kojih one dolaze, reći ću samo da se svi mi dobro poznajemo. I narod nas sve dobro poznaje. Zato sam uvjeren da će ispravno procijeniti ko bez kalkulacija brani interese države i naroda, a ko je spreman da zarad jeftinih političkih poena ili finansijske koristi neargumentovano optužuje, vodi prljave političke i medijske kampanje, zbunjuje javnost, izmišlja i manipuliše”, zaključuje Izetbegović.\nKatastrofa 13 Maja, 16:15\nNisi vsljda opet mislio


Gartner korigovao predviđanje IT potrošnje u 2020. godini | PC Press\n13. maj 2020. 15. maj 2020. Branislav Bubanja\nPoznata analitičarska kuća, Gartner, objavila je novo, korigovano istraživanje o potrošnji u IT sektoru tokom 2020. godine. U januaru su predvideli da će globalna potrošnja u ovoj godini dostići vrednost od 3.9 triliona dolara. Međutim, u tom trenutku nije u obzir uzeta situacija koja nas je snašla u prvom kvartalu – COVID-19.\nNaime, korona virus je izazvala globalno zaustavljanje poslovanja, pa Gartner sada očekuje da će smanjenje potrošnje u IT sektoru ove godine biti osam procenata u odnosu na 2019. godinu. (kada je potrošeno 3.8 triliona dolara). Novo predviđanje kaže da će u ovom sektoru potrošnja biti nešto manja od 3.5 triliona dolara.\nGartner predviđa da će skoro svi IT segmenti doživeti pad, a najveći se očekuje u segmentu kupovine endpoint uređaja i sistema za data centre. Međutim, pandemija je stvorila i neke nove zahteve za tehnološkim uređajima, pa se očekuje povećana potražnja za tehnologijama za remote konferencije. Potražnja za cloud servisima porašće za 19 procenata, sistemima za telefoniranje i messaging za 8.9 procenata, a kompletna rešenja za video konferencije doživeće rast od 24.3 procenta.\nOčekuje se da će oporavak IT industrije započeti u drugoj polovini ove godine, ali da će biti potrebno tri godine da se dostigne nivo iz 2019. godine.\nTagovi: analiza, Gartner, it potrošnja\n← LG možda radi na telefonu sa rotirajućim displejom\nTelegram zaustavlja rad na sopstvenoj kriptovaluti →


Počinje 11. „Kustendorf“ | DRINA.INFO - Informativni portal zapadne Srbije i Podrinja\n16/01/2018 Počinje 11. „Kustendorf“2018-01-16T07:35:41+00:00 Slajder, Vesti, Vodič, Zabava, Turizam No Comment\nU Drvengradu, na Mokroj Gori, počinje 11. Međunarodni filmski i muzički festival „Kustendorf“, čiji je osnivač i umetnički direktor Emir Kusturica, a gost će biti proslavljeni reditelj Paolo Sorentino.\nFestival će otvoriti reditelj Ruben Ostlund, kanski pobednik sa filmom „Skver“, a Sorentino će gost biti drugog festivalskog dana.\n„Zato će glavni gost, odnosno dobitnik Nagrade za budući film, koja od ove godine dobija naziv `Drvo života` biti Paolo Sorentino“, naveo je Kusturica i dodao da će Sorentino u okviru festivala razgovarati sa gostima o svojoj seriji `Mladi papa`, koja će biti prikazivana svih pet dana.\n„Na konkurs je stiglo više od 600 filmova, a u selekciji su se našli filmovi koji se izdvajaju po stilu, tehničkom umeću, autentičnom pogledu na svet“, dodao je Kusturica.\nOn je istakao da će publika „Kustendorfa“ moći da pogleda nagrađivane filmove „Nikada nisi zaista bio ovde“ reditelja Lin Remzi, filipinski film „Rikša“, bugarski film „Pravci“, kineski film „Sunce koje može da pomera planine“, kao i francusko-belgijski film „Vernost“, dok će razgovore sa studentima voditi reditelji ovih filmova.\nKusturica je najavio da će retrospektiva Festivala biti posvećena istaknutim filmskim umetnicima, glumcu Aleksandru Berčeku i režiseru Paolu Sorentinu, a u okviru ovog dela programa biće prikazana dva jugoslovenska filma iz 1967. godine – „Breza“ i „Praznik“.\n„Kustendorf“ će, kako je rekao Kusturica, u okviru pratećeg programa predstaviti dva nova filma – „Pesma jezera Svej“ Arija Golda i dokumentarac „Nema bogova, nema gospodara: istorija anarhizma“ Tankreda Ramona.\nGovoreći o muzičkom programu Festivala, Kusturica je rekao da će svake večeri nakon projekcija i radionica biti upriličeni koncerti muzičkih grupa, među kojima je kao posebno interesantnu najavio grupu „Japalkan“, koja isključivo stvara i izvodi srpsku muziku.\nOn je otkrio da će gosti „Kustendorfa“ među prvima čuti numere sa novog albuma „No smoking orkestra“.\nProgram 11. Kustendorfa Foto: Promo\nFestival organizuje produkcijska kuća „Rasta internešnel“ pod pokroviteljstvom Ministarstva kulture i informisanja Srbije, Mećavnik grada i TNSO.\nMeđu eminentnim gostima koji su do sada posetili „Kustendorf“ su Nikita Mihalkov, Andrej Končalovski, Džim Džarmuš, Lav Dijaz, Paolo Sorentino, Džoni Dep, Žak Odijar, Odri Tatu, Gael Garsija Bernal, Monika Beluči, Aleksej Balabanov i mnogi drugi.\nOva vest je pročitana 944 puta.\nEmir Kusturica, Kustendorf, Mećavnik, umetnost, filmski festival\n« GALERIJA ANDRIĆEVOG INSTITUTA: Izložba povodom obeležavanja 110 godina od rođenja Petra Lubarde\nPomen stradalim Srbima Skelana i okoline »


VIJEĆE MUSLIMANA VELIKE BRITANIJE TRAŽI DA SE EKSTREMNO-DESNIČARSKI TERORIZAM SHVATI OZBILJNO | Hayat.ba\nVIJEĆE MUSLIMANA VELIKE BRITANIJE TRAŽI DA SE EKSTREMNO-DESNIČARSKI TERORIZAM SHVATI OZBILJNO\nGeneralni sekretar Vijeća muslimana Velike Britanije (MCB) Harun Khan je skrenuo pažnju na to da je teroristički napad u gradu Hanauu u Njemačkoj izveden nakon što je prije nekoliko dana u Njemačkoj uhapšeno 12 osoba zbog navodnog planiranja napada velikih razmjera na džamije.\nIstakao je kako je napad u Hanauu jasno pokazao da je islamofobija, kako je kazao, duboko zatrovala i većinu ekstremne desnice u Njemačkoj.\nPodsjetio je da je napadač iza sebe ostavio pismo s videoporukom u kojoj iskazuje superiornost bijelaca kao i antiimigrantske ideje.\nKhan je istakao da se britanski muslimani solidarišu sa svim zajednicama u Evropi koje su protiv podjela među ljudima.\n“U tom smislu se nadamo da će vlade evropskih zemalja krajnje ozbiljno shvatiti prijetnju muslimanskim i imigrantskim zajednicama”, kazao je Khan.\nU oružanom napadu u gradu Hanauu, u blizini Frankfurta, koji je izveden sinoć, ubijeno je devet osoba, uključujući pet Turaka, dok je ranjeno pet osoba.\nBeživotna tijela 43-godišnjeg napadača Tobiasa R., ekstremno-desničarskog teroriste, i njegove 72-godišnje majke kasnije su pronađena u kući u operaciji koju je izveo tim specijalne policije, javlja Anadolu Agency (AA).\nNapadač je posjedovao dozvolu za lov, a kasnije je pronađeno i pismo i videoporuka koju je ostavio iza sebe.\nUred federalnog tužioca je pokrenuo istragu zbog sumnje na teroristički napad.


102.882 registrovana člana\nPopularna ruska imena za bebe i njihovo značenje\nAutor: Uredništvo portala Ringeraja.rs | 17.1.2022\nJedan od najuzbudljivijih delova iščekivanja bebe je odabir imena. Ako ste trudni, a razmišljate o ruskom imenu za bebu, onda ste na pravom mestu!\nKoliko često treba kupati decu?\nNeretko se u parkovima povede pitanje o kupanju dece. Neki roditelji otkrivaju da deca obožavaju vodu, a neki pa opet ma...


Moskva će se raspametiti!\nAnđela Aleksić, 18.12.2018. 0 2 min za čitanje\nNa stambenim zgradama u kvartu Maryino implementirani su napredni sistemi za pametne gradove koji će učiniti ovaj deo ruske prestonice zelenijim ali i energetski efikasnijim.\nGradska uprava Moskve otpočela je sa projektom transformacije postojeće gradske zone kako bi se u njoj testiralo gotovo 30 različitih pametnih tehnologija koje bi u budućnosti mogle pomoći održivijem urbanističkom razvoju ruske prestonice. U postojećoj četvrti, u kojoj živi preko 8.000 ljudi, testiraće se napredni sistemi usmereni na pametnu rasvetu, pametno upravljanje otpadom i pametno klimatizaciju, piše ArchDaily\nKada se testiraju nove infrastrukturne tehnologije, uobičajeno je da se biraju nove gradske lokacije, ponekad i napušteni delovi grada, što je brže i ekonomičnije neko preuređivati stare. Međutim, vlasti u Moskvi su donele odluku o stvaranju pametne četvrti u već postojećoj urbanoj strukturi kako bi dobili što verodostojnije rezultate koji će pomoći u daljem razvijanju naprednih tehnologija.\nTokom aprila 2018. u sedam stambenih zgrada, koje su izgrađene u periodu od 1996. do 1998. godine, implementirane su pametni sistemi. Svaka ova zgrada u kvartu Maryino različitog je konstruktivnog sklopa što će pružiti ovom pilot programu različite uslove testiranja.\nKvart Maryino u Moskvi postaje pametan\nNismo želeli da gradimo novu četvrt od nule kako rezultati testiranja ne bi bili drugačiji od realnog života.\n„Nismo želeli da gradimo novu četvrt od nule kako rezultati testiranja ne bi bili drugačiji od realnog života. Cilj nam je bio da testiramo tehnologije u naseljenoj četvrti, kako bi videli da li građani koriste nove tehnologije u svojim svakodnevnim životima. Kada se projekat završi, nameravamo da prilagodimo projekat kako bi i ostali građani Moskve mogli da uživaju u pametnim tehnologijama“ – rekao je Andrej Belozerov, savetnik za strategiju i inovacije u gradskoj upravi.\nBesplatna Wi-Fi mreža, pametno sakupljanje otpada\nU okviru 30 implementiranih tehnologija, stanovnici ovog kvarta mogu koristiti stanicu za punjenje električnih vozila, kao i besplatnu wi-fi mrežu, ali i aplikaciju za telefon preko koje mogu upravljati interfonom i otključavanjem stana, čak i kada nisu kod kuće.\nOno što je još važnije jeste da su u ovim zgradama instalirani sistemi koji kontrolišu grejanje, rasvetu kao i sakupljanje otpada što će ovaj kraj učiniti ne samo zelenijim već i energetski efikasnijim.\nInstitut u Moskvi kojeg su Putevi Užice podigli po projektu biroa Herzog & de Meuron\n#moskva #pametan grad #pametna cetvrt #pametne tehnologije #urbanizam


Grad Buzet nagradio sudionike Obiteljske olimpijade\nGrad Buzet je i ove godine organizirao sada već tradicionalnu, šestu po redu Obiteljsku olimpijadu na kojoj je sudjelovalo preko 30 obitelji.\nSve sudionike ovog hvale vrijednog događaja, Grad je nagradio izletom u Vodice, u Znanstveno edukacijski centar „Speleo kuća“.\nTridesetak sudionika je 21. svibnja 2016. godine posjetilo Centar gdje su uz stručno vodstvo čuvara prirode Javne ustanove Natura Histrica razgledali obnovljeni objekt te su sudjelovali u zanimljivoj informativnoj radionici u prezentacijskom prostoru „Muzej krša“.\nNakon radionice posjetili su obližnje lokve i izvor vode u Vodicama, na poučnoj stazi „Od izvora do izvora“.\nNa uređenoj poučnoj stazi „Putevima ljekovitog bilja“ sudionici su se upoznali s ljekovitim biljem ovoga kraja predstavljenom na informativnim tabelama, ali i s obiljem biljnih vrsta koje su sada u cvatu upravo duž poučne staze.\nMali i veliki Olimpijci nisu krili svoje oduševljenje Znanstveno edukacijskim centrom te su izrazili želju za skorim ponovnim posjetom Speleo kući.


Austrijanac porazio Novaka Đokovića, ali za ono što je rekao o Srbinu nakon meča - kapa dole - alo.rs\nAUTOR: Alo.rs/S.M. DATUM I VREME: 13.11.2019. 08:48 - 13.11.2019. 09:01\nSvaka čast budućem velikom šampionu.\nDominik Tim, Foto: EPA/Will Oliver\nAustrijanac Dominik Tim pobedio je Novaka Đokovića sa 2:1 u setovima. On je bio van sebe posle pobede nad legendom tenisa, a ta pobeda mu je donela polufinale završnog Mastersa sezone.\nTim je bio bolji u tri seta, preokrenuo je u trileru, pa će Novak morati preko Rodžera Federera da traži put do završnice.\n"Verovatno je to bio najbolji meč koji sam ikada odigrao. Bila je to epski duel koji će se s vremena na vreme događati na ovakvim velikim turnirima. Imao je sve što je potrebno za meč poput ovog. Osvajao sam neverovatne poene. Igrao sam neverovatne poene. Obojica smo zaslužili da meč bude odlučen u trećem setu. Sreća je u odlučujućim momentima trećeg seta malo više bila na mojoj strani", rekao je Tim.\nNjemu je pošlo za rukom da u tri dana sruši drugog i trećeg igrača sveta, što će mu pojačati samopouzdanje.\nVeć rastu apetiti, Tim "puca" na titulu u Engleskoj.\n"Prvi put sam pobedio dva od top 3 igrača na jednom turniru, što mi daje mnogo samopouzdanja. Takođe, presrećan sam što sam prvi put stigao do polufinala. Bio je to veliki cilj, ali naravno, sada to nije dovoljno. Pokušaću u četvrtak da odigram dobar meč protiv Beretinija. Naravno, sada je malo ugodnije jer nema mnogo pritiska, ali da želim da nastavim sa dobrim igrama i potom se fokusiram na polufinale. Ovaj turnir je gotovo na nivou Gren slem jer ga je mnogo teško osvojiti. Morate da pobedite osam najboljih igrača u sezoni. Možda je na ovom turniru najteže osviojiti titulu u celoj godini", naveo je Tim.\nJokić imao svoje veče, ali druge stvari su presudile (VIDEO)\nOvakvo veče su "Kraljevi" zaslužili, pobeda uz srpski pogon na dva točka (VIDEO)\nAustrijanac porazio Novaka Đokovića, ali za ono što je rekao o Srbinu nakon meča - kapa dole\ntravojed mu postao redovna mušterija-kroasani tuguju


ON SE ČEKAO! Evroligaško pojačanje za Pešićeve "orlove" pred Belgiju\nON SE ČEKAO! Evroligaško pojačanje za Pešićeve "orlove" pred Belgiju\nAutor: Glas javnosti 27.11.2021. u 07:13\nKošarkaška reprezentacija Srbije biće pojačana za duel 2. kola kvalifikacija za Svetsko prvenstvo protiv Belgije (nedelja, Mons, 15.30).\nSelekciji koju predvodi Svetislav Pešić se priključio košarkaš Anadolu Efesa Filip Petrušev.\nOn je stigao u Beograd i već u petak uveče odradio trening sa saigračima iz nacionalnog tima,prenosi B92.\n"Sleteo sam u Beograd pre nekoliko sati i uspeo sam da odmah stignem na trening i odradim ga. Trener Pešić je pokušao da me što pre uvede u sistem i trudio sam se da što pre usvojim kretanje u napadu i odbrani. U subotu putujemo, a u Belgiji ćemo odraditi još jedan trening", rekao je Petrušev.\nSrbija je u četvrtak uveče u prvom kolu kvalifikacija savladala Letoniju rezultatom 101:100.\nPetrušev je u isto vreme igrao utakmicu u Istanbulu protiv Fenerbahčea.\nNjegov Efes je pobedio rezultatom 89:84, a srpski centar je ubacio dva poena i imao dve uhvaćene lopte.\nKošarkakvalifikacijeKošarkaška reprezentacija Srbije\nKORONA U CRNO-BELOM TABORU! Odložena utakmica Zvezde i Fenerbahčea u Evroligi\n"JOKIĆ JE AUTISTIČAN!" Ima obavezu prema zemlji u kojoj je rođen i to MORA DA SHVATI\nČOVIĆ JOŠ PET GODINA NA ČELU ZVEZDE! U klub se vratila legenda crveno-belih, na poziciju koja je pripadala samo Ivi Andriću (FOTO)\nSTALNO SAM PLAKAO! Nikola Jokić NIKAD ISKRENIJI, otkrio šta će raditi posle karijere (FOTO)\nPARTIZAN POBEDIO MORNAR: Koprivica i Smailagić HEROJI crno-belih! (VIDEO)


Kenedi: Nasleđe ideala, ali ograničena dostignuća — Викиновости\nKenedi: Nasleđe ideala, ali ograničena dostignuća\nDžon Kenedi čestita astronautu Alanu Šepardu\nSAD - (Beta) - Džon Kenedi ostavio je političko nasleđe nade i ideala koje je i danas živo, ali istoričari ukazuju da iza zavodljive moći ličnosti, njegova dostignuća kao predsednika ostaju ograničena i nedovršena. Amerika ove sedmice obeležava 50 godina od ubistva koje je izazvalo šok širom sveta da se ljudi i danas sećaju šta su radili u tom trenutku. JFK ubijen 22. novembra 1963. godine u Dalasu u svojoj 46. godini.\nPola veka kasnije, slika koju je ostavio taj mladi predsednik pun života, politička i kulturna ikona doba kada je svet izlazio iz mračnog posleratnog perioda, ponovo se proučava.\nGotovo svi američki predsednici posle JFKa su u jednom trenutku svog predsedovanja pomenuli njegovo nasleđe, ističući njegove retoričke sposobnosti, ali i sposobnost zavođenja. Teorije zavere o njegovom ubistvu, otkrića njegovih ljubavnih avantura ili njegovog krhkog zdravlja, doprineli su stvaranju legende o njemu.\nPrema Leonardu Štajnhornu, stručnjaku za Kenedijevo političko nasleđe, JFK je bio prvi predsednik koji je shvatio, a potom iskoristio moć televizije.\nSlika: Robert Knudsen.\n„Kenedi je i danas primer harizme, naočitosti ili sposobnosti rukovođenja što očekujemo od naših predsednika“, kaže Štajnhorn.\nOstali istoričari na period vladavine 35. predsednika SAD gledaju malo kritičnije i odvajaju njegove stvarne rezultate od zavodljive slike koju je nastojao da pruži.\nDžefri Engel, profesor iz Dalasa, smatra da je „minimalan uticaj Džona Kenedija na sadašnje generacije“. „Pomalo je tragično to reći, ali njegovo nasleđenje je nasleđe nedovršenog predsedništva“, kaže on.\nStručnjaci raspravljaju o tome da li bi JFK bio toliko politički vešt kao Džonson da sprovede taj plan ili bi išao dalje u oblastima građanskih prava i zdravstvenog osiguranja.\n„Oni koji proučavaju njegov rad tokom predsedničkog mandata, konstatuju da je imao ogroman talenat i da je predstavljao ogromnu nadu za Amerikance, ali da su njegovi stvarni uspesi po pitanju zakona i diplomatije krajnje ograničeni“, kaže profesor Engel.\nIronija istorije je da će Barak Obama, prvi crni predsednik SAD čiji je slogan u predizbornoj kampanji bio „Da, mi možemo“, imati čast da obeleži 50. godišnjicu ubistva Kenedija u napetom trenutku tokom sopstvenog mandata.\nObama je 2008. pozvao na nadu i idealizam Kenedija na ceremoniji kojoj je prisustvovao i Kenedijev brat Edvard Kenedi.\n„Bilo je vreme kada se jedan drugi mladi kandidat predstavio kao predstavnik i postavio izazov Americi da pređe novu granicu“, rekao je tada Ted Kenedi. „Isto je sa Barakom Obamom. On je tračak nade u našem vremenu kojem je ona očajnički potrebna“.\nMeđutim, zasada, Barak Obama suočio se sa podelama u Vašingtonu i sa problemom da politička obećanja sprovede u delo.\n„Kenedi: Nasledje ideala, ali ograničena dostignuća” Novinska agencija Beta, 19. новембар 2013. (srpski)\nPreuzeto iz „https://sr.wikinews.org/w/index.php?title=Кенеди:_Наслеђе_идеала,_али_ограничена_достигнућа&oldid=3135738”\nOva stranica je poslednji put uređena na datum 20. novembar 2013. u 20:01 č.


Nova Eve Discovery kolekcija parfema – Gloria\nNova Eve Discovery kolekcija parfema\nNakon uspešno lansiranog parfema Eve Duet, u saradnji sa holivudskom glumicom Evom Mendez, Avon predstavlja novu mirisnu priču – Eve Discovery kolekciju parfema. Dva nova parfema koja čine ovu jedinstvenu kolekciju, postaće idealni saveznici svake žene, jer je ova linija mirisa kreirana tako da se prilagodi svim raspoloženjima, životnim ulogama i situacijama.\n–Život je satkan od različitih priča i u svakoj od njih igramo različite uloge, a sada to možemo ispratiti i odgovarajućim mirisnim notama. Želim miris koji naglašava svaki segment mog bića. Ova kolekcija mi daje mogućnost da u svim prilikama zablistam i budem ono što želim, tako da biram sveži Confidence ili zavodljivi Alluring – izjavila je Eva Mendez.\nOba pafrema kreirali su za Avon svetski poznati dizajneri parfema.\nEve Confidence parfem Bogate mirisne note Plumerije, koju upotpunjavaju note slatke vanile i šumske note, pomoći će vam da se izborite sa svakodnevnim izazovima i budete sigurni u sebe. Ne plašite se da koračate izdignute glave i smelo dočekate svaki dan.\nEve Alluring parfem zahvaljujući zavodljivom mirisu Neroli cveta, u kombinaciji sa sočnim eliksirom crvenog voća i mirisnom bazom senzualnog mošusa, učiniće da svako vaše romantično veče bude nezaboravno! Izaberite svoju omiljenu odevnu kombinaciju i prepustite se čarima večeri, jer će uz pomoć ove neodoljive kombinacije, tvoja senzualnost zadiviti svakoga!\nNovi mirisi premijerno su dostupni u setu sa losionom za telo, po ceni od 1.299 dinara u Avon brošuri koja važi od 8. februara do 28. februara, kao i na sajtu www.avon.rs.\nAvon, Eva Mendez, parfemi


Rastko: Uspešne glumice\nU petak, 25. maja, u Mužlji je održano dramsko takmičenje XVIII „Vajdasági Suliszínház Fesztivál” (Festival školskih teatara Vojvodine) koje je okupilo 13 grupa iz celog Banata. Učenice naše škole iz odeljenja VIII5 — Renata Grebec, Izabela Đuranik, Petra Kiralj i Sibila Šili, sa nastavnicom Đenđi Dulkom, izvele su kratku humorističnu predstavu pod naslovom „Holivudska scena”. Žiriju se jako dopalo naše opušteno izvođenje tako da su nas nagradili dvema nagradama: Renata Grebec je ponela titulu najbolje glumice, a naša predstava je osvojila PRVO mesto.\nĐenđi Dulka, nastavnica mađarskog jezika


Priprema za Mega Leks počela već u Zadru\nKošarkaši Crvene zvezde mts u petak odradili trening u Zadru, povratak u Beograd u petak u popodnevnim časovima. Počela prodaja karata za duel sa Mega Leksom (nedelja 17h).\nKošarkaši Crvene zvezde mts ostvarili su još jednu pobedu u ABA ligi, ali mnogo vremena za analizu utakmice u Zadru, koja je rekordna kada je istorijat utakmica crveno-belih i hrvatskog ligaša u Zadru u pitanju, nema.\nEkipa se u petak u popodnevnim časovima vraća za Beograd, a kako bi ostala u ritmu pred derbi 4.kola ABA lige sa Megom, ekipa će trenirati u Zadru u petak u jutarnjim časovima, pa će krenuti autobusom put Splita, odakle crveno-bele očekuje let ka Beogradu.\nNakon odlične utakmice koju su izabranici Dejana Radonjića odigrali u Zadru, zadovoljni su bili kapiten, i trener šampiona ABA lige.\nLuka Mitrović, kapiten KK Crvena zvezda mts:\n"Zadovoljan sam ostvarenom pobedom. U prvoj četvrtini nismo baš dobro odbrambeno reagovali, ali smo kasnije zaigrali čvrsto kako možemo, i naš kvalitet je došao do izražaja. Na kraju smo zabeležili po meni neočekivano ubedljivu pobedu. Otvorili smo ABA ligu na dobar način sa tri uverljive pobede, ali nas to ne sme zavarati. Želimo i protiv Mege da nastavimo seriju pobjeda."\nTrener KK Crvena zvezda mts Dejan Radonjić:\n"Dobro smo krenuli u meč i izgledalo je na startu da će to tako da bude do kraja, ali Zadar je naravno odgovorio, što sam i očekivao. Međutim, veći izbor igrača i razlika, koja je očigledno u našoj strani, došli su do izražaja kako je vreme odmicalo. Zadar ima problema i sa povređenim igračima i to se osetilo do kraja. To smo iskoristili da napravimo razliku, koja je ipak bila prevelika".\nUtakmica Crvena zvezda mts - Mega Leks koja predstavlja derbi 4.kola regionalnog takmičenja igra se u nedelju od 17 časova. Karte su u prodaji od petka u poslovnicama Eventima, i u nedelju od 12 časova do početka utakmice na blagajnama dvorane "Aleksandar Nikolić" po standardnim cenama:\nTribine A,B,C i D - 300 dinara\nParter B i Parter 4 - 500 dinara\nBela i Plava loža - 700 dinara\nLoža - 900 dinara\nPočasna mesta - 5000 dinara\nUtakmica Crvena zvezda mts - Mega Leks direktno će biti prenošena na prvom kanalu TV Arenasport.\nGudurić kandidat za nagradu "rising star EL"


OVO SU PRAVI RAZLOZI: Noletovog pada i verovatno će zbog njih ostaviti tenis! | DREŽNICA | - Novosti, zanimljivosti...\n8. prosinca 2016 - by Danilo\nI, šta smo zaključili? Zbog čega je Nole pao, ako je pozicija broj dva, svetskog tenisa, pad? Ishrana?\nProblemi u braku? Napuštanje pravoslavlja i priklanjanje nekoj sekti?\nNišta od toga, uveren sam, bar ne u presudnom značaju.\nOdgovor je, kao što u ovakvim situacijama biva, vrlo jednostavan: Novaku Đokoviću tenis više nije najvažnija stavka u životu.\nDa li zbog rešene egzistencije za nekoliko sledećih generacija porodice Đoković, osvojenog svega što je moglo da se osvoji (sugeriše nedostatak motiva), svejedno je. Novak već neko vreme uzimenje reketa u ruke doživljava kao teret, s mukom u stomaku. Zašto?\nPredodređen da uspe, pomilovan božjom rukom, s voljom čvršćom od švedskog čelika, Novak Đoković se na krov sveta penjao putem na kojem ne beše ni radosti ni užitaka svojstvenih mladom čoveku.\nSamo rad, uporan, težak, mučan, a pobede i titule jedina nadoknada za propušteno koje nije moglo da se nadoknadi, niti će moći.\nPremalo za momka zdravog ko dren, premalo i onda kad su počeli da pristižu ogromni talasi novca.\nNovak je, van sumnje, natprosečno inteligentan, ima zrelost pedesetogodišnjaka, ali mu je tenis oduzeo mogućnost redovnog formalnog obrazovanja, odnosno da se sa nekim temama susretne na vreme i na adekvatan način. Kojim temama?\nOnima što sadrže mnogo više pitanja nego odgovora, u kojima su večne postavke i večne dileme: postoji li sudbina kao nepromenljivost ili je čovek sam kreira; odakle dolazi i gde uvire sreća;\nšta sve može vera; šta je apsolutna inteligencija a šta podsvest; kakve nas energije okružuju; kako se postiže mir sa samim sobom; zbog čega je čoveku dato da kontroliše samo jedno, svoje misli, i zašto je baš to najteže.\nProzor u ovaj svet Novaku je pre pet, šest godina delimično otvorio dr Igor Četojević ali, čini se, bez dovoljno objašnjenja i u taj prazan prostor Novakove psihe uleteo je izvesni Pepe Imaz.\nVerovatno izuzetno sugestivan, svakako harizmatičan, Pepe je Novaku došao kao poručen da bude svedok, možda i tumač, nesklada između višegodišnjeg svetskog bleštavila i unutrašnjih nemira i nezadovoljstava.\nTako smo dobili onu paradoksalnu situaciju da Pepe drži predavanje o uspehu u životu, a među „učenicima“ sedi najbolji na svetu u jednom poslu (Novak) koji je najpozvaniji da drži baš takva predavanja.\nU sadašnjem stanju smanjenog interesovanja za tenis Novak može da ostane nekoliko godina, što bi značilo i kraj karijere, ali moguće je i da se u godini pred nama vrati savladanih lekcija, bez imperativa pobeda i bez opterećivanja pitanjima čiji se odgovori, oduvek i zauvek, mogu samo nagađati.\nKako god bilo, taman da skorih dana zauvek prekine sa tenisom, niko nema pravo da ovom čoveku nešto zameri.\nPrevious Article Џонатан Џексон – како сам постао православан\nNext Article ВЕРА И ЗДРАВЉЕ: Депресија, очајнички крик за љубављу


Slavsko žito (koljivo) - Recepti.com\nSlavsko žito (koljiv\npo potrebi čokolada u prahu ili kakao\npo potrebi polovine jezgra oraha\nU dubljoj posudi pšenicu naliti vodom i ostaviti da prenoći. Sutradan procediti pšenicu, naliti novu vodu i kuvati dok pšenica ne omekša. Opet ocediti od vode i ostaviti da se ohladi, a vodu u kojoj se kuvala pšenica sačuvati. Ohlađenu pšenicu samleti na mašini za mlevenje mesa.\nZatim dodati mlevene orahe, šećer u prahu i vanilin šećer, pa sipati onoliko vode u kojoj se kuvala pšenica tek toliko da smesa može lepo da se sjedini i da ne bude suva. Dobro izmešati da se svi sastojci povežu.\nGotovo koljivo rasporediti u staklene činije. Na sredini svakog oblikovati krst pomoću čokolade u prahu, a okolo dekorisati polovinama jezgra oraha.\nDragoljub Milovanovic November 19, 2015, 9:27 am\nBravo Jadranka. Obozavam zito:\nTijana November 18, 2015, 6:37 am\nVerica Nikolić November 17, 2015, 11:06 am\nAleksandra November 17, 2015, 9:36 am\nLepo i neka vam je srećna slava\nMarina Zdravkovic November 17, 2015, 7:18 am


Umetnička dela iz "Paviljona Veljković" rasejana na sve strane\nKo pohara Veljkovića blago\nU njihovoj porodičnoj kolekciji do 1945. godine bilo je 250 slika,\n10 karikature Bete Vukanić i 21 bronzana figura\nJednom je jedan pesnik rekao "ako je istina da je istorija učiteljica života, onda je sigurno naša silovana".\nPaviljonu "Veljković" to se do dogodilo više puta od osnivanja do sada. Sve što je od njega ostalo to su goli zidovi i krov. Sve vrednosti iz paviljona rasute su po nekim drugim mestima i prostorima.\nU prostoru nekadašnjeg "Muzeja" ili u narodu poznatijeg kao "Paviljon Veljković" u Birčaninovoj 21, odlukom vlasti, smešten je danas "Centar za kulturnu dekontaminaciju". Verovatno nema Beograđanina kome nije odavno u oči pala grupa lepih skulptura u vrtu Vračarske zadruge u Krunskoj ulici, pisalo je u listu "Vreme"iz 1931. godine.\nVlasnik ovog umetničkog blaga bio je već tada pokojni dr Vojislav Veljković, poznat kao tvorac dinara iz vremena Kraljevine Jugoslavije.\nKolekcionar i tvorac dinara\nDr Vojislav Veljković (1865 - 1931), bio je političar i finansijer. Doktorirao je na Sorboni 1893. godine sa tezom o trgovačkim ugovorima. Bio je profesor administrativnog prava na Velikoj školi od 1896 do 1899. godine. U službi ličnog sekretara kralja Aleksandra Obrenovića proveo je godinu dana, ali je dao ostavku zbog neodobravanja kraljeve ženidbe sa Dragom Mašin. U skupštinu je izabran 1901. godine. Postao je ministar finansija u Avakumovićevoj vladi dve godine kasnije, ali i tu je dao ostavku zbog sukoba sa zaverenicima. U Kraljevini Srba Hrvata i Slovenaca bio je ministar trgovine i industrije u Protićevom ministarstvu i ministar finansija u Davidovićevom ministarstvu. U istoriji će ostati upamćen kao tvorac jugoslovenskog dinara.\nĆilime skupljali dva veka\nPored kolekcije velikih i malih skulptura, u privatnom muzeju Veljkovića bile su slike, kolekcije porcelana, ćilimi i drugi vredni eksponati. Od stranih slikara bili su zastupljeni između ostalih: Benar, Gieren, Grin, Fužita i drugi. Od srpskih slikara bila su platna Pere Jovanovića, Uroša Predića, Ljube Ivanovića, Bore Stefanovića, Nadežde Petrović, Bete Vukanić i drugih. U muzeju dr Veljkovića bila je i kolekcija od 60 karikatura slikarke Bete Vukanić kojoj je podigao atelje u dvorištu Vračarske zadruge. Samo vredna zbirka ćilima i tepiha koju je ova porodica sakupljala tokom dva veka vredela je više miliona tadašnjih dinara.\nPaviljon Veljković sve do 1945. godine bio je u rukama vlasnika i zvanično se zvao "Museo". Tu je porodica Veljković čuvala odlivke pet Mikelanđelovih skulptura, Hudonovog "Voltera" i još nekoliko bronzanih odlivaka prema antičkim motivima- Apolon i dve Dijane. Tu je bila i zbirka od 250 slika najčuvenijih slikara, kolekcija porcelana, tepisi, ćilimi i druge značajne umetničke vrednosti.\nBahatim i suludim uništenjem ovog muzeja nije razbaštinjena samo porodica Veljković, kao vlasnici, već ceo naš narod iz čije kulturne baštine je sve ovo oteto i izbrisano iz sećanja.\n- Ono čega se ja sećam, kao dete, jeste da je cela kolekcija bila u Krunskoj ulici u Vračarskoj zadruzi. Dr Vojislav Veljković imao je nameru da podigne muzej u koji bi smestio sve umetničke vrednosti. Planovi su već bili gotovi, pravljen je dogovor o prostoru na Topčideru, ali njegova smrt je to prekinula.\nSadašnji paviljon je podigao moj deda Jovan Veljković kao završetak ideje svog pokojnog brata - priča Katarina Veljković- Beigbeder koja pola veka živi u Francuskoj.\nPrema njenim rečima planove za "Museo" je uradio arhitekta Vojislav Đokić i morali su da budu ispunjeni idealni uslovi za čuvanje skulptura, pre svega ista temparatura u svim godišnjim dobima. U njihovoj porodičnoj kolekciji do 1945. godine bilo je 250 slika, 10 karikature Bete Vukanić i 21 bronzana figura.\n- Za vreme Drugog svetskog rata muzej je bio zatvoren. Pošto je bio zaklonjen prelepom baštom od šimšira, nije privlačio pažnju Nemaca i ništa nije iz njega odneto. Kada je posle rata napravljen spisak bilo je 104 slike, od toga je u početku nama ostalo 69. Sada ih kod nas ima manje od 20. Za neke znamo gde su, a za većinu ne znamo - ističe gospođa Veljković - Beigbeder.\nŠto se tiče bronzanih figura posle oduzimanja bile su raspoređene Akademiji likovnih umetnosti u Rajićevoj i odseku za vajarstvo na Senjaku, kao i Školi crtanja u Štrosmajerovoj ulici.\nDuže od pola veka su izložene propadanju i uništenju a mnoge od njih su nepovratno nestale i izgubio im se svaki trag. Kao što je novokomponovana besklasna "elita"poslednjih pola veka krčmila našu kulturnu i duhovnu baštinu, kako kažu njegovi potomci, dr Vojislav Veljković je umetničke vrednosti iz Evrope preseljavao u Srbiju. Ponosan na svoje poreklo, nije uspeh i slavu tražio u Evropi, već u otadžbini koju je voleo.\n- Pošto je studirao i doktorirao na Sorboni, po ugledu na Francusku i privatne muzeje, Vojislav je imao zamisao da to uradi u prestonici. U Parizu je upoznao i družio se sa mnogim slikarima što je nastavio u Beogradu. Tako su nastajale zbirke francuskih ekspresionista - objašnjava gospođa Veljković.\nPrema njenim rečima ona i brat su ušli u trag 15 skulptura a za ostalih šest ništa ne znaju.\nI ove o kojima se zna leže kao žrtve terora, osakaćeni i zaboravljeni ranjenici iz doba "kulturne" revolucije.\nKako ona ističe neke od njih su nestale iz Akademije likovnih umetnosti jer su ih pozajmljivali kao dekor za snimanje filmova.\nDa ima imalo dobre volje i želje za očuvanje preživele baštine Veljkovića, još bi se moglo nešto učiniti.\n- Razgovarala sam sa prdsednikom SO Savski Venac da se skulpture vrate u Birčaninovu 21 odakle su otete, kako bi se sprečilo njihovo dalje propadanje. Voleli bismo da prostor koji već služi nekim kulturnim događajima, bude obogaćen ovim umetničkim vrednostima - ističe Katarina Veljković.\nOmaž Albertu Ajnšajnu u njujorškom Prirodnjačkom muzeju\nJugosloveni polako počinju da trguju preko interneta\nKako se bivši logoraši sude sa državom Nemačkom


eKapija | Uređuje se kompleks oko "srpskih Briona" - Na obali Drine gradi se gradska plaža, otvoreni bazeni, auto-kamp i sportski tereni\nIzvor: eKapija | Četvrtak, 13.08.2020.| 13:45\nUređuje se kompleks oko "srpskih Briona" - Na obali Drine gradi se gradska plaža, otvoreni bazeni, auto-kamp i sportski tereni\nLjubovija i Drina značajana su turistička destinacija, koja postaje sve popularnija, te opštinska uprava planira da dodatno uredi područje u blizini rijeke. Planom detaljne regulacije turističko rekreativnog kompleksa Motel Ljubovija previđena je gradnja gradske plaže, otvorenih bazena, auto-kampa, kao i stadiona sa vještačkom travom.\nDo ušća rijjeke Ljuboviđe predviđeno je zemljište za gradsku plažu, a 1,5 ha opredijeljeno je za izgradnju auto-kampa.\n- Za gradsku plažu su opredijeljena sredstava za nabavku projektno-tehničke dokumentacije, a tender bi trebalo da bude raspisan do kraja godine. Za auto-kamp je urađen i projekat za građevinsku dozvolu i čeka se rješenje imovinsko pravnih odnosa za izdavanje - kaže Perič.\nPlanove je, kako ističe, poremetila poplava koja je odnijela most koji je obuhvatu plana, a u je u toku gradnja novog mosta, kao i regulacija ušća Ljuboviđe u Drinu.


Porodica bivšeg američkog agenta tvrdi da je PREMINUO U ZATVORU u Iranu, Teheran dematuje\nTeheran je saopštio danas da je bivši agent američkog Federalnog istražnog biroa (FBI) Robert Levinson, koji je nestao u Iranu u martu 2007. godine, napustio zemlju pre više godina, iako njegova porodica tvrdi da je preminuo u iranskom pritvoru.\n- Na osnovu pouzdanih dokaza, Levinson je napustio Iran pre nekoliko godina i otišao na nepoznato mesto - rekao je portparol Ministarstva spoljnih poslova Abas Musavi, prenela je državna televizija. Tokom prethodnih godina, Iran je pokušao da utvrdi njegovo stanje, ali nije mogao da pronađe nikakve naznake da je živ, dodao je Musavi.\nIzrael postavio uređaje za PRISLUŠKIVANJE kod Bele kuće?\nPorodica Levinson saopštila je da se, po svemu sudeći, njegova smrt dogodila pre pandemije virusa korona, prenio je Bi-Bi-Si. Levinson, Amerikanac koji je proveo najviše vremena kao talac u istoriji SAD, nestao je 2007. godine na iranskom ostrvu Kiš. Njegova porodica saopštila je da je on tada radio u okviru neodobrene misije Centralne obaveštajne agencije (CIA).\nOn se penzionisao u FBI-ju 1998. godine, ali je radio na Kišu kao privatni istražilac i tragao za falsifikovanim cigaretama u ovom regionu, tvrdi njegova supruga.\nAmerički zvaničnici smatraju da je Levinsona otela iranska obaveštajna služba da bi ga iskoristila za cenkanje sa Vašingtonom .


eKapija | Dvanaest naslova u širem izboru za Nagradu "Laza Kostić"\nIzvor: eKapija | Ponedeljak, 30.01.2012.| 08:50\nDvanaest naslova u širem izboru za Nagradu "Laza Kostić"\nŽiri za Nagradu "Laza Kostić" u sastavu Nenad Šaponja, Đorđe Pisarev i Zoran Đerić, nakon razmatranja književne produkcije u 2011. godini, odnosno knjiga koje zadovoljavaju kriterijume i propozicije konkursa za Nagradu "Laza Kostić", doneo je odluku koja će dela biti u širem izboru.\nU široj konkurenciji nalazi se 12 naslova - u izdanju "Službenog glasnika", "Srpska putopisna kultura" Vladimira Gvozdena i "Otvaranje poetskog prostora" Časlava Đorđevića. Tu je i "Unutrašnji čovek" Vojislava Karanovića, u izdanju "Povelje", zatim "27 pesama: tenkovi i lune" Vladimira Kopicla u izdanju Kulturnog centra Novog Sada koji je priredio i "Bernardijevu sobu" Slobodana Tišme, ovogodišnjeg dobitnika "Ninove nagrade", kao i "Sagmajsterova istraga" Boška Krstića u izdanju "Kairosa".\nU izdanju "Lagune" u konkurenciji za nagradu su "Majčina ruka" Igora Marojevića, "Tito je umro" Mirjane Novaković i "20 sati", autora Branka Čankovića.\nIzdavačka kuća "Mono i Manjana" u konkurenciji je sa dva dela "Ko je rekao živeli" T.H. Raiča i "Oda manjem zlu" Voje Čolanovića. Žiri je ocenio da je u konkurenciji i delo Makarija Čakarevića "Sistem" koju je izdao "Gradac".\nOdluka o nagradi biće doneta krajem februara, a biće uručena na Salonu knjiga, 1. marta ove godine, na Novosadskom sajmu.\n27 pesama tenkovi i lune


MCS-5L/h destilator vode\nPeking, Šangaj, Guangdžou, Shenzhen, Hong kong\n5~10 radnih dana za 5L/h 10L/h 20L/h Voda D dana\nBroj modela: MCS-5L/h destilator vode\n5L/h 10L/h 20L/h Destilator vode\nOpšti opis 5L/h 10L/h 20L/h Destilator vode:\nČista destilovana voda je jedna od najkorisnijih tečnosti u bolnicama, zdravstvenim centrima, istraživačkim institutima i analitičkim laboratorijama. Ova još uvek posebno dizajnirana za ova mesta za pripremu čiste destilovane vode će se proizvoditi kroz ovaj aparat kao kvalitet sirove vode večera u mirovanju zadovoljava specifikacije vode za piće u gradu.\nTehničke specifikacije of the 5L/h 10L/h 20L/h Destilator vode:\nKontaktirajte nas i razgovarajmo o detaljima 5L/h 10L/h 20L/h Destilator vode.\nProizvodnja MeCan Medical uključuje nekoliko faza. Ove faze obuhvataju nabavku sirovina, zavarivanje i izradu postolja ili okvira, mašinsku obradu sastavnih delova, farbanje i specijalnu završnu obradu.


“1 od 5 MILIONA” U KRUŠEVCU”: “Ko ne bojkotuje izbore nije opozcija!” – Kruševac PRESS\nAutor S. Milenković\t Poslednje ažuriranje 25.01.2019. 0\nU Kruševcu su večeras održani protesti građana “1 od 5 miliona”.\nSkupu koji je počeo na Trgu mladih po izuzetno lošem vremenu prisustvovalo je oko 200 građana.\n“Često me pitaju “Zar te nije strah? Zašto sve ovo radim?” Nije me strah. Ne želim da trpim nasilje već da živim u slobodnom demokratskom društvu.Ćutanje je znak odobravanja. Kruševac više ne mora da ćuti. Vreme je za buđenje i nećemo ćutati. Nećemo odustati od protesta”, kazao je prvi govornik Boban Jovanović, nastavnik informatike u OŠ “Vuk Karadžić” i nastavio:\nSkup “1 od 5 miliona” u Kruševcu okupio je oko 200 građana FOTO: CINK – S. Milenković\n“Mi građani imamo šansu i nadu protiv ovog bahatog diktatora. Protest jer su nam oduzeli pravo na normalan život, jer svakodnevno vređaju žene kao što su vređali Natašu Jeremić, Aleksandru Jerkov a Mariniki Tepić pretili. Hoćemo da kažemo “Stop nasilju”. Režim se ne plaši ni Đilasa, ni Jeremića, ni Borka ni Boška. Plaši se nas građana. Očekujem da će na sledećm skupu, sledećeg skupa biti još više ljudi da pokažu svoje nezadovoljstvo“.\nNakon Jovanovića govorila je i Dušanka Milosavljević, profesor srpskog jezika i književnosti.\n“Svi smo mi ovde Srbija. Ovo je najpametnije što smo večeras morali da uradimo. U gradu gde je spomenik Kosovskim junacima čovek ne može da odoli srcu a da ne krene u boj, u boj za slobodu.Mi smo građani koji viču, upozoravaju da ne rade radijatori, da nešto opasno nije dobro u ovom društvu”.\nProtestna šetnja “1 od 5 miliona” FOTO: CINK – S. Milenković\n“Kao građani imamo pravo da upozoravamo i menjamo. Strašno sam ponosna na ove srpske proteste. Ovo ćemo da brendiramo. Kao što smo svetu dali Teslu, Pupina, kolo i Belog anđela mi ćemo dati i mirne proteste. Mi moramo da imamo odgovornosti i za sebe i za njih, članove vladajuće stranke. I njima nije dobro. I oni ne znaju šta će sa svojim kupljenim diplomama, šta će sa bednim platama, i oni nisu dobili posao zbog kojeg su ušli u partiju. I oni će doći na proleće. Čekamo ih. Dobrodošli su”, naglasila je Milosavljević.\n“Ne možemo više da trpimo ovu neman laži i prevare. Oni su nas na s prekrečili. Prekrečili su istinu, diplome koje su posle falsifikovali, istinu na medijima prefarbali u Pink. Prekrečili su nadu mladih generacija. E to nećemo da dozvolimo. Nisu nam potrebni diplomirani večni političari koji će godinama da vladaju. Ključna reč je “Bojkot”. Ko izađe na izbore taj nije prava opozicija. Građani su za udruženja , da se organizuju, da se izabere Vlada narodnog spasa pa onda na izbore. Srbija ne sme da propusti ovu šansu”, zaključila je Dušanka Milosavljević.\nPoznati kruševački muzičar Zlatko Petković pročitao je i zahteve okupljenih građana koji su, pored ostalog, zatražili ostavku gradonačelnice Jasmine Palurović zbog lošeg funkcionisanja javnih preduzeća.\n1 od 5 milionaBoban JovanovicDušanka MilosavljevićKruševacprotesti


Sigurnosni lančić Pandora Reflexions | SF1 Clips d.o.o\nDodajte točku na i svojoj Pandora Reflexions narukvici s ovim Pandora Shine sigurnosnim lančićem. Skriveni silikonski umetak zadržati će ga na mjestu. Pandora Shine (Silver) je srebrni nakit (S925) s 18k pozlatom.\nSigurnosni lančić narukvice Pandora Moments ukrašen je visećim detaljem u obliku slova ...


OPTUŽENI MILOSAV VESKOVIĆ SPORAZUMNO PRIZNAO KRIVICU - BDC\nOPTUŽENI MILOSAV VESKOVIĆ SPORAZUMNO PRIZNAO KRIVICU\nPredložena kazna zatvora u trajanju od 8 godina te oduzimanje nezakonite imovinske koristi.\nOptuženi Milosav Vesković, rođen 1978. godine u Kolašinu, državljanin Crne Gore i Srbije, u prisustvu advokata, u cjelini je sporazumno priznao krivicu za kaznena djela organizovanog kriminala i razbojništva, počinjena tokom 2005. godine.\nSkladno sporazumu, za optuženog je predloženo izricanje kazne zatvora u trajanju od 8 godina, kao i oduzimanje nezakonite imovinske koristi stečene izvršenjem kaznenog djela.\nOptuženi Vesković, tereti se za kaznena djela koja su procesuirana u okviru predmeta kodnog naziva “Lutka” u Tužilaštvu BiH i Sudu BiH, a postupak protiv njega je izdvojen jer je više godina bio nedostupan pravosudnim institucijama BiH.\nOn se tereti da je u dva navrata, sa drugim pripadnicima organizovane kriminalne skupine, učestvovao u pljački transporta novca Pavlović International banke, koja je počinjena između Han Pijeska i Sokoca, kao i pokušaju pljačke transporta novca Nove banke AD Bijeljina, na području Istočnog Sarajeva.\nPredložena kazna u skladu je sa ulogom optuženog u izvršenju kaznenih djela.\nPrevious articleČestitke Banja Luci, kao finalisti za evropsku prijestolnicu kulture 2024\nNext articleBuba Corelli osuđen na godinu zatvora zbog trgovine narkoticima\nRegionbdc-desk - 30 Oktobra, 2020 0\nU Hrvatskoj je u posljednja 24 sata zabilježeno 2.772 novih slučajeva zaraze koronavirusom, 20 osoba je umrlo, a broj...


KK Tamiš - Iskupljenje\nVesti i aktuelnosti - 20/01/2017\nTamiš u nedelju, u prestonici, igra protiv Mladosti Admiral.\nSamo nekoliko rečenica o porazu u Vršcu, prošle subote. Tamiš je nadigran u svakom pogledu. Bilo je to jedno od bleđih izdanja momaka iz našeg grada u poslednje vreme, i samo se treba nadati da je sve zaboravljeno. Zato, jer već u nedelju, 22. januara, sledi novo sportsko iskušenje. Pančevci će na megdan starom znancu, timu Mladosti.\nOdricanje i potvrđivanje osnovni su postulati razmišljanja, a ostvaren čovek, sada mislimo na sportistu, ne sme i ne treba da ih ignoriše ukoliko želi ostvarenje cilja. Zato, nije bitan jedan poraz ili trijumf, već saglasje sa samim sobom. Tek tada se mogu očekivati ozbiljni rezultati, na svakom, pa i sportskom polju. Zašto ovo ističemo? Zato što brzo utvrđivanje grešaka, pa prevazilaženje istih, uvek bude plodonosno, a tako nešto se očekuje od košarkaša Tamiša u narednom duelu.\nSvakako, a to smo i ranije isticali, pobedama se jača moral, ali jasnost želje da se nadmeće, ostavi poslednji atom snage na terenu, to bi trebalo da bude sadržajniji plan, bez obzira na krajnji rezultat. Raduje što su izabranici Bojana Jovičića ove nedelje, posle bolnog „sletanja“ u Vršcu, radili baš dobro. Sve je prštalo na treninzima u hali na Strelištu, a posle mnogo vremena proces rada (pet na pet) dobio je pun smisao. Svi su momci zdravi i spremno dočekuju put u srpsku prestonicu.\nMladost Admiral je oslabljena u odnosu na početak KLS. Otišla su dvojica, verovatno, najboljih pojedinaca. Reč je o Bakiću i Bojiću. Posle njih, nije to više onaj sastav, projektovan za velika dela. Tako bar tvrde stručnjaci. No, ne sede u ovom sportskom kolektivu skrštenih ruku. Doveli su Aljošu Mitrovića, nekada košarkaša Partizana. Uvek su bili neugodan rival Pančevcima. Vlada taj neki poseban duh rivalstva, pa će biti više nego zanimljivo pratiti ovaj meč, kako neki ističu, derbi kola.\nLegitimitet u potrazi za vlastitim dobrom\nSvaki trening je dokazivanje, a kamoli utakmica u najvišem rangu takmičenja. Svesni su toga košarkaši Tamiša. Odavno su oni stekli pravo da govore o uspehu, ali potraga za vlastitim dobrom se nastavlja. Susret u Beogradu, nova je šansa za potvrđivanje.\nSvakako da nas u duelu sa Mladosti čeka neugodan protivnik. Poštujemo taj tim, ali, mislim da je vreme da popravimo utisak posle bolnog poraza u Vršcu. Naša reakcija mora da bude pozitivna. Poznato je, oni su oslabljeni odlaskom najboljih igrača, a to, svakako, treba iskoristiti. Poslednjih dana smo vežbali zaista naporno, a kao retko kad, svi smo bili na okupu i veoma orni za rad. Mislim da takav pristup može samo da nam donese dobro, a u Beograd idemo da pobedimo – jasan je Nikola Simić, kapiten Tamiša, dok najvljuje ovaj susret za klupski sajt.\nNije tajna, Pančevci imaju, trenutno, pobedu više(8:5) u odnosu na rivala(7:6), ali ta činjenica, u sportu je to bar jasno, ne mora ništa da znači. Takav skor je posledica dobrih partija izabranika Bojana Jovičića u proteklom periodu, ali ako se želi isti ritam i u nastavku takmičenja, zna se šta valja činiti.\nSvi su zdravi u KK Tamiš. A taj podatak uliva dodatnu sigurnost kod svih koji prate klub iz Pančeva, posebno navijača. Važno je to, jer, u poslednje vreme, nikako da se okupi ceo sastav, da se trenira punim kapacitetom, a onda taj rad sigurno donesi boljitak. Susret u Beogradu igra se u nedelju, 22. januara, s početkom u 13 sati.


Ne plašite se da nosite leopard print - Lux Life luksuzni portal: Moda, Stil, Trendovi, Kolekcije 2018...\nUkoliko malo bolje razmislite, shatićete da je to jedan od printova koji ostavlja najači utisak. Godinama je prisutan na modnoj sceni i još od modnih početaka, leopard print je služio ženama da začine svoje odevne kombinacije. Poslednjih godina međutim leopard print se preselio sa aksesoara kao što su ešarpe, tašne, cipele i na mnogobrojne odevne komade i postao jedan od najtraženijih i najatraktivnijih.\nRazlog straha da ponesu ovaj hrabri print leži u tome, što ustvari mnoge žene ne znaju kao se kombinuje ovaj print uz ostale odevne komade. Jer zapamtite, ukoliko ne naučite kako da nosite leopard print-izgledaćete kao hodajuće modne katastrofe ili kako to stilisti vole da kažu-modne žre.\nDanas je zahvaljujući društvenim mrežama i dostupnosti fotografija slavnih modnih influensera moguće vrlo lako pratiti i naučiti kako biti u trendu, pomerati granice i uključiti animal print čak i u dnevne kombinacije.\nMožda mislite da je nemoguće nositi leopard print na posao, ali mi ćemo vam pokazati kako možete izgledati šik i neodoljivo, a ne kič i vulgarno, kako izgledaju mnoge ljubiteljke leopard printa kada se obuku od glave do pete u ovaj divlji dezen.\nNajsigurniji način da ne pogrešite sa leopard printom je taj da odaberete jedan komad vašeg autfita koji će biti u leopard dezenu. To može biti suknja, kaput, bunda, cipele, pantalone ili tašna. Igrajte na sigurno - tako ne možete omašiti.\nZa žene koje se ne plaše eksperimentisanja i koje svakoj odevnoj kombinaciji daju neki sopstveni tvist, samo je nebo granica. Važno je napomenuti da leopard print odlično ide uz druge odevne komade koji su u crnoj, bež, crvenoj ili možda ljubičastoj nijansi.\nPROČITAJTE SLEDEĆI TEKST: Dior je lansirao umetničku kampanju za proleće-leto 2018\n19. septembar 2018. Fashion - Ona\nRalph Lauren jesen/zima 2018\nNova kolekcija Ralph Lauren slavi 50 godina postojanja brenda, a inpirisana je neprolaznom stilom heroine koja traga za originalnošću\n14. septembar 2018. Fashion - Ona\nIsabel Marant jesen 2018\nIsabel Marant važi za glavnu promoterku francuskog kul stila, a novom kolekcijom za predstojeću jesen donosi nam nomadske impulse.\nTom Ford proleće/leto 2019\nTom Ford je na početku Njujork Fashion Weeka prikazao glamuroznu kolekciju za proleće/leto 2019.godine.\n12. septembar 2018. Fashion - Ona\n10. septembar 2018. Fashion - Ona\nKendall + Kylie - preview video nove kolekcije\nPre zvaničnog lansiranja Kendall + Kylie jesen 2018 kolekcije, sestre Džener predstavile su tizer video…\n07. septembar 2018. Fashion - Ona\nCalvin Klein Jeans kampanja jesen/zima 2018\nGotovo da nema kampanje neke svetske modne kuće koju ne krasi lice mlade, popularne i prelepe Kaje Gerber.\n05. septembar 2018. Fashion - Ona\nNova Tommy Hilfiger kapsul kolekcija za jesen 2018\nTommy Hilfiger nam predstavlja novu kapsul kolekciju u okviru svoje Tommy Icons linije.\n03. septembar 2018. Fashion - Ona\nKaja Gerber kapsul kolekcija za Karl Lagerfeld brend\nDizajniranje kapsul kolekcija od strane proslavljenih modela i manekenki je postalo ekstremno popularno u poslednje vreme.\n31. avgust 2018. Fashion - Ona\n29. avgust 2018. Fashion - Ona\nJUICY COUTURE angažovao modne influenserke za novu kampanju\nBrend Juicy Couture koristi prednosti modno uticajnih osoba-influenserki u svojoj novoj kampanji za jesen 2018.godine.\n27. avgust 2018. Fashion - Ona\nHit cipele za jesen 2018\nVreme je da polako otpočnete sa odlaganjem japanki, baletanki, sandala i ostalih komada vaše omiljene letnje obuće. Jer, jesen nam se približava.\n24. avgust 2018. Fashion - Ona\nVera Wang kampanja jesen/zima 2018\nCrno – beli portreti karakterišu novu reklamnu kampanju Vere Wang za jesen-zimu 2018.\nNova kampanja Marc Jacobs\nMarc Jacobs kao da hoće da nam poruči novom kampanjom za jesen 2018, izgledajte šik čak i dok šetate pse.\n22. avgust 2018. Fashion - Ona\nAmber Valeta u novoj Proenza Schouler kampanji\nProenza Schouler nas vodi u ružičnjake gde su snimljene fotografije nove kampanje za jesen-zimu 2018.\n20. avgust 2018. Fashion - Ona\nNovi Gucci GG Marmont ranac\nPrepoznatljivi Gucci GG logotip vidljiv je na mnogobrojnim modnim detaljima počevši od kaiševa, broševa, sandala, pa sve do futrola za mobilne telefone.\n17. avgust 2018. Fashion - Ona\nStella McCartney jesen 2018\nTokom dugogodišnje karijere, Stela Makartni ostala je dosledna mišljenju da kao dizajner mora kreirati odeću koju bi i sama privatno nosila.\n15. avgust 2018. Fashion - Ona\nStella McCartney kampanja za jesen/zimu 2018\nBritanska dizajnerka nas fotografijama vodi u Škotsku povodom nove reklamne kampanje za kolekciju Stella McCartney jesen/zima 2018.\n13. avgust 2018. Fashion - Ona\n10. avgust 2018. Fashion - Ona\nKaja Gerber je zvezda nove Karl Lagerfeld kampanje za jesen 2018\nKarl Lagerfeld je odabrao mladu Kaju Gerber za zvezdu nove kampanje njegovog brenda za jesen/zimu 2018 godine.\n08. avgust 2018. Fashion - Ona\n06. avgust 2018. Fashion - Ona


Kolona na graničnom prelazu Horgoš duga 5 kilometara\nPrema podacima Auto-moto saveza Srbije (AMSS), na izlazu iz Srbije, na graničnom ptelazu Horgoš sa Mađarskom, putnici čekaju do 60 minuta i očekuje se da će tokom dana čekanje biti i znatno duže.\nKako kažu iz AMSS, na drugim prelazima na ulazu Srbiju i izlazu iz zemlje ima zadržavanja, ali situacija nije dramatična.\nKako pokazuju kamere koje beleže stanje na graničnim prelazima u realnom vremenu, kolone vozila mogu se videti i na ulazu u zemlju, na GP Preševo. Kako kažu iz dispečerskog centra AMSS, na ovom prelazu se brzo raščišćava gužva.\nPodsetimo, juče je došlo do dvosatne obustave saobaraćaja tokom prepodneva, na svim graničnim prelazima sa Mađarskom, zbog čega su se stvorile ogromne guže i kolone dugačke od pet kilometara u čak sedam traka.\nTakođe, imajući u vidu da je sezona godišnjih odmora, a pritom i vikend, zbog velikog priliva vozila na GP Horgoš, putnici su juče u kolonama čekali oko 10 sati.\nProduženo radno vreme GP Horgoš 2\nMinistarstvo unutrašnjih poslova izdalo je saopštenje kojim obaveštava putnike da će radno vreme graničnog prelaza Horgoš 2 danas biti produženo do ponoći. Inače je ovaj prelaz otvoren od 7 do 19 časova, ali danas će raditi duže kako bi rasteretio prelaz Horgoš.\nKako ne biste čekali u koloni i kako bi ste do svoje primorske destinacije stigli na vreme krenite put altrenativnih graničnih prelaza, a evo i na koji način.\nPut do Severne Makedonije\nUkoliko od severa zemlje putujete ka Grčkoj najbolje je putovati auto-putem, gde vas prvo isključenje očekuje na naplatnoj rampi Stara Pazova odakle se put nastavlja kroz deo auto-puta koj ide kroz prestonicu. Sledeća stanica je napatna rampa Vrčin na kojoj se uključujete na auto-put u smeru Niša. Budući da su trenutno jako velike gužve na putevima možete očekivati i malo duža zadržavanja na obe pomenute naplatne rampe.\nSledeće isključenje je na naplatnoj rampi Nais kod Niša, a potom put nastavljate u zavisnoti ka kom graničnom prelazu idete.\nUkoliko se odlučite za granični prelaz Prohor Pčinjski, što nadležne službe i savetuju, od Niša ćete se kretati auto-putem ka Skoplju, gde ćete se na oko 9.5 kilometara nakon Vranja isključiti za Trgovište. Na putu je jasno ucrtan znak za isključenje odakle ćete putovati još oko 25 kilometara da graničnog prelaza Prohor Pčinjski, a potom ćete preći na makedonski terminal Pelince.\nKako od Severne Makedonije do Grčke?\nOd samog ulaska u Severnu Makedoniju izlazite na auto-put. Kod skretanja za Katlanovo trake auto-puta se razdvajaju, ali saobraćajna signalizacija jasno ukazuje da ste i dalje na auto-putu.\nNastavak puta kroz Severnu Makedoniju odvešće vas do tri granična prelaza sa Grčkom. Najprometniji je svakako granični prelaz Bogorodica koji vodi ka grčkom graničnom prelasku Evzoni gde se tokom sezone stvaraju ogromne gužve te nadležne službe savetuju da je ipak granični prelaz Dorjan bolja solucija za one koji idu ka grčkom primorju.\nIsključenje za Dorjan nalazi se na 20 kilometara od tunela i ovde možete da se isključite sa auto-puta ako izaberete alternativni granični prelaz za Grčku.\nZa sve one koji žele da zaobiđu gužve tu je i prelaz Medžitlija-Niki, do kojeg ćete doći regionalnim putem kojim ćete od srpske granice putovati skoro dva sata. Ovaj granični prelaz je najbolja solucija ukoliko na more idete iz pravca Ohrida, ili putujete prema Krfu, Pargi, Lefkadi, Kefaloniji i Sivoti.\nPutovanje kroz Grčku\nPo ulasku u Grčku, odmah nakon jednog kilomentra kreće auto-put. Posle 15 kilometara put nastavljate širokom dvosmernom magistralom sa zaustavnim trakama sa obe strane.\nUkoliko putujete ka Halkidikiju ili Tasosu možete se isključiti na isključenju za Solun. Taj put jeste nešto kraći, ali se prolazi kroz industrijsku zonu grada, ima dosta semafora i velike su gužve. Možete izabrati alternativu i put nastaviti do sledeće raskrnice i ovde skrenete levo. Od ove raskrnice Hanioti na Kasandri je udaljen 135 kilometara, a Neos Marmaras na Sitoniji 140 kilometara.\nOni koji putuju ka Krfu, Lefkadi, Pargi, Sivoti ili Olimpskoj regiji, na pomenutoj raskrsnici idu desno i dalje prate putokaz za Katerini narednih 11 kilometara. Prateći putokaz Katerini uključujete se i na izuzetno dobar autoput sa ograničenjem brzine od 130km/h, a tu je i prva naplatna rampa.\nAko idete ka Krfu, Lefkadi, Pargi ili Sivoti odavde pratite putokaz za Kozani. U nastavku puta ima 59 tunela.\nPut ka Hrvatskom primorju\nUmesto da idete direktno na granični prelaz Batrovci koji je uvek veoma opterećen, najbolje bi bilo da se kod Kuzmina isključite i da koristite tri alternativna granična prelaza, koji se nalaze između Hrvatske i Srbije, a to su: Ljuba, Sot i Tovarnik.\nOno što je veoma važno jeste da je deo auto-puta kod Šida gde bi trebalo da se isključite, trenutno zatvoren zbog radova i zato je najbolje da kod Kuzmina izađete sa auto-puta i tako pređete granicu.\nPrvo veliko mesto na koje nailazite su Kukujevci. Ovde ćete naići na tablu za Erdevik, ukoliko želite da idete na granični prelaz Ljuba, koji je daleko manje opterećen nego Tovarnik i Sot. Tu treba skrenuti desno i onda krenite ka Erdeviku.\nKada dođete u Erdevik u centru naselja skrenite levo i idete ka graničnom prelazu Ljuba.\nNije poželjno iči na granični prelaz Tovarnik, pošto su tamo uvek prisutne kolone kamiona. Nešto bolja situacija je na prelazu Sot. Odavde put nastavljate auto-putem do Zagreba odakle se putevi račvaju zavisno da li putujete ka Rijeci ili Splitu.\nPut ka Crnoj Gori\nPodrazumevani i najčešće korišćeni saobraćajni pravac do Crne Gore i primorja je: Ibarska magistrala, zatim se odvajate za Čačak, potom vas očekuje Ovčarsko-Kablarska klisura, Užice, Zlatibor, pa deonica Borova Glava – Kokin brod, Nova Varoš, Prijepolje pa Gostun.\nGostun je tokom poslednjih dana prilično preopterećen te nadležne službe upućuju putnike na alternativne prelaze Jabuka ili Špiljani.\nDrumski granični prelaz Jabuka nalazi se u blizini Prijepolja u Zlatiborskom okrugu, dok ukoliko izaberete prelazak preko Špiljana morate ići kroz Raški okrug i skrenuti u blizini Tutina.\nProlaskom graničnih prelaza put se nastavlja kroz Kanjon Morače, pa potom na Podgoricu i dalje do mora.


REAKCIJE NA LICU MESTA: Usvojen Zakon o zaštiti od buke : Nadlanu.com\nObjavljeno 8. okt 2021. / 11:00:44\nSkupština Srbije usvojila je sinoć Zakon o zaštiti od buke u životnoj sredini kojim se prenose ovlašćenja za merenje i kontrolu buke u ugostiteljskim objektima na komunalnu policiju.\nNovim zakonom će svaki komunalni policajac biti ovlašćen da reaguje na licu mesta, jer će imati uređaj za merenje nivoa buke, takozvani fonometar, i moći će da upozorava, ali i da oduzme sredstva sa kojih se emituje muzika, te da zabrani rad objekta.\nPRETNJA JAVNOM ZDRAVLJU: Buka je jedan od najvećih…\nZVUČNA ČAURA: Kako koristiti "belu buku" za zdrav san?\nNovčanom kaznom od 200.000 dinara komunalni policajac kazniće za prekršaj ugostitelja ako emituje buku iznad propisanih graničnih vrednosti. Ukoliko ponovi prekršaj kazna je od 500.000 do 1.000.000 dinara, prenosi Tanjug.\nMinistarka zaštite životne sredine Irena Vujović rekla je u raspravi da se zakon usklađuje sa direktivom Evropskog parlamenta i Saveta o proceni i upravljanja bukom u životnoj sredini.\nOna je dodala da je zakonom preciznije definisano šta je buka u životnoj sredini, te da je proširena lista izvora buke, kao i nadležnih organa za izradu strateških karata buke i akcionih planova.\nbukafonometarnivo bukeštetni efekti buke na zdravljezakon o zaštiti od bukezaštita životne sredinezdravlje ljudi\nZozonica says pre 8 meseci\nSvaki komunalni policajac ce imati fonometar (bukomer). Dobra fora – zakon je usvojen a o sprovodjenju istog se ne razmislja i/ili ne govori… Otvaraju se razna pitanja – na primer:\n1. Do kada ce se fonometri kupiti za svaku patrolu?\n2. Preko koga ce se ta kolicina fonometara kupit?\n3. Ko ce propisati specifikacije tih fonometara?\n4. Ko ce komunalne policajce obuciti da koriste fonometre?\n5. Kakva/kolika ce biti sankcija za komunalnog policajca koji na teren izadje sa fonometrom kome baterija nije napunjena?


1- 30. septembar 2006.\nViše od priručnika\nDr Miodrag Orlić, Zoran Janjić i dr Jovan Slavnić, "Odgovornost i osiguranje odgovornosti advokata", Intermex, Beograd 2006.\nPitanje odgovornosti za štetu koju advokati pričine svom klijentu do sada nije detaljno regulisano u našem pravnom sistemu. Advokat, kao i svaki drugi davalac usluga, odgovoran je za kvalitet svoje usluge.\nU svim zemljama Evropske unije nijedan advokat ne može da obavlja delatnost a da prethodno nije zaključio ugovor o osiguranju štete koju svom klijentu može da prouzrokuje u vršenju delatnosti. Zakonima ovih zemalja reguliše se minimalna cena na koju advokat (sudski veštak, notar) mora biti osiguran, ali i druga brojna pitanja okvira za sprovođenje ovog osiguranja kao obaveze.\nProfesor dr Miodrag Orlić analizira slučajeve odgovornosti advokata u sudskoj praksi, presuđivanje krivice prema merilu o ponašanju razumnog i pažljivog čoveka, prosuđivanje krivice in abstracto u sudskoj praksi, primene subjektivnog merila o krivici kao izuzetak od ustaljene sudske prakse.\nAdvokat Zoran Janjić analizira odgovornost i osiguranje advokata. Autor posebno razmatra pravne osnove odgovornosti advokata, štetu i uzročnost osigurane odgovornosti advokata.\nProfesor dr Jovan Slavnić analizira moguća rešenja u obaveznom osiguranju od profesionalne odgovornosti advokata u našem pravu. Autor posebno razmatra zakonski okvir za sprovođenje obaveznog osiguranja od profesionalne odgovornosti advokata u Srbiji i predloge najznačajnijih mogućih rešenja za uslove ugovora o obaveznom osiguranju profesionalne odgovornosti advokata u Srbiji.\nObjavljeni su i prilozi Nenada R. Terzića pod naslovom "Regulisanje šteta kod obaveznog osiguranja odgovornosti advokata" i Milene Kovačević "Formiranje tarife kod osiguranja odgovornosti advokata".\nNenad R. Terzić daje kratak prikaz zakona koji reguliše delatnost evropskih advokata u Nemačkoj i nekih rešenja o odgovornosti osiguranja advokata u Hrvatskoj, Slovačkoj, Češkoj, Mađarskoj i Sloveniji.\nKorist ove publikacije imaće i šira javnost, odnosno korisnici usluga advokata. U red ovih ulazi veliki korpus koji čine brojna preduzeća i druga pravna i fizička lica (preduzetnici i drugi) koja se svakodnevno obraćaju i koriste usluge advokata. Jer, opšte je poznata činjenica da iz bezazlenih grešaka mogu nastati neslućene posledice. Utoliko je značaj ove knjige veći.\nStrašni sanjar iz pakla


“Facebook” kontroliše tri milijarde ljudi – Bankar.me\nOctober 26, 2021 M:TEL (komunikacije), PLANETA, SVE VIJESTI Leave a comment\nKako je navela Hogen, vlasnik “Facebooka” zbog nedostatka eksterne kontrole ima jednostranu kontrolu nad tri milijarde ljudi. Zbog toga je pozvala sve da hitno počnu kontrolu rada ove tehnološke kompanije, kako bi se smanjila šteta koja se nanosi društvu.\n“Bivša radnica koja je objavila desetine dokumenata koji govore o unutrašnjem radu kompanije, otputovala je u London kako bi dala podršku predlozima britanske vlade da reguliše rad društvenih mreža, te da ih natjera da preuzmu određenu odgovornost za sadržaj koji se objavljuje na stranicama”, navodi “The Guardian”.\nHaugen je rekla kako trenutno rukovodstvo “Facebooka” uopšte nema volju da ulaže novac u sigurnost ljudi na ovoj platformi.\n“Interna kultura kompanije dala je prednost profitabilnosti u odnosu na njen utjecaj na širi svijet. Oni nemaju volje da osiguraju da sistem radi na adekvatan i siguran način. Dok se ne uspostavi protivteža, ove stvari će se raditi u interesu dioničara, a ne u interesu javnosti”, rekla je Hogen.\nTakođe, upozorila je kako Instagram, koji je takođe u vlasništvu kompanije “Facebook”, možda nikada neće biti siguran online prostor za tinejdžere.\n“Duboko sam zabrinuta zbog toga što su napravili proizvod koji može udaljiti ljude od njihovih stvarnih zajednica i izolovati ih”, navodi Hogen.\nBivša radnica je rekla kako je interno istraživanje unutar “Facebooka” uporedilo mlade korisnike Instagrama s zavisnicima koji se osjećaju nesposobnim da odstupe od usluga koje ih čine nesrećnim.\nU CBS-ovoj emisiji “60 Minutes” izjavila je kako spomenuta kompanija potiče govor mržnje i podjele kako bi se ostvarila veća zarada.\nPrevious Sredinom decembra ponovo avio linija između Ciriha i Podgorice\nSljedeći Smjenjuju Vukovića, za ”Plantaže” traže profesionalca